Γιάννενα: Από την ανησυχία… στην παράκρουση Γιάννενα: Από την ανησυχία… στην παράκρουση | Epirusblog.gr | Ιωάννινα Ήπειρος Ελλάδα\nΓιάννενα: Από την ανησυχία… στην παράκρουση\nΣημάδια ομαδικής παράκρουσης λόγω κορωνοϊού αρχίζουν πλέον να εμφανίζονται και στα Γιάννενα, που μέχρι τώρα έχουν καταφέρει να παραμείνουν αλώβητα από τη νόσο που ευθύνεται για χιλιάδες θανάτους παγκοσμίως.\nΑν και οι ειδικοί θεωρούν βέβαιο πως ολόκληρη η χώρα θα πληγεί, με τον δήμαρχο Ιωαννίνων Μωυσή Ελισάφ να τονίζει, επικαλούμενος και την ιατρική του ιδιότητα, ότι «μέχρι τώρα σταθήκαμε τυχεροί» και «αργά γρήγορα θα υπάρξει κρούσμα και στο Πανεπιστημιακό Νοσοκομείο της πόλης», μεγάλη μερίδα συμπολιτών δε δείχνει έτοιμη να διαχειριστεί την όλη κατάσταση.\nΑπόδειξη των παραπάνω αποτελεί ο πανικός που προκάλεσε ένα λανθασμένο δημοσίευμα σε τοπική ιστοσελίδα για ύπαρξη επιβεβαιωμένου κρούσματος κορωνοϊού στο Πανεπιστημιακό Νοσοκομείο Ιωαννίνων, που συνοδευόταν από την πληροφορία για εκκένωση της Καρδιολογικής Κλινικής και έκτακτη σύσκεψη στην περιφέρεια.\nΑν και υπήρξαν άμεσες διαψεύσεις τόσο από τον δήμαρχο Ιωαννίνων όσο και από τη διοίκηση του ΠΓΝΙ, για πολλές ώρες η δήθεν πληροφορία κυκλοφορούσε από στόμα σε στόμα, διασπείροντας ανησυχία και τρόμο.\nΕκεί, όμως, που η κατάσταση τείνει να ξεφύγει από κάθε έλεγχο, είναι με τη γνωστοποίηση της είδησης ότι ένα γκρουπ 50 εκδρομέων από την περιοχή, μέλη του ΚΑΠΗ Ανατολής οι περισσότεροι, από την Καθαρά Δευτέρα βρίσκονται στο Ισραήλ πραγματοποιώντας θρησκευτική περιήγηση στους Άγιους Τόπους.\nΗ πρωτοβουλία του δημάρχου Ιωαννίνων Μωυσή Ελισάφ και του προέδρου του ΟΚΠΑΠΑ Δημήτρη Πάνου να ενημερώσουν υπεύθυνα για της διαδικασίες επίσπευσης κατά μίας ημέρας της επιστροφής τους και για τα μέτρα που θα ληφθούν προληπτικά, αποδείχθηκε πως είχε τα ακριβώς αντίθετα αποτελέσματα.\nΑν και όλοι οι συμμετέχοντες στην εκδρομή χαίρουν άκρας υγείας, από αθηναϊκά ΜΜΕ κυκλοφόρησε η πληροφορία ότι μέλος του γκρουπ έχει νοσήσει, ενώ διαδόθηκε ότι έχουν τεθεί σε καραντίνα στο ξενοδοχείο τους, κάτι που επίσης δεν ισχύει, αφού παρέμειναν χθες σε αυτό λόγω ακύρωσης του προγράμματος επισκέψεων και ενόψει της αναχώρησής τους για την Ελλάδα.\nΤην ίδια στιγμή, η επιλογή τους να ταξιδέψουν στο εξωτερικό γίνεται αντικείμενο έντονων επικριτικών σχολίων, στο διαδίκτυο κυρίως, με κάποιους να φτάνουν ακόμη και στο σημείο να ζητούν την απαγόρευση επιστροφής τους στην πόλη.\nΠαραγνωρίζοντας, βέβαια, ότι όταν ξεκίνησαν για να ταξιδέψουν στο Ισραήλ, υπήρχε μόλις ένα επιβεβαιωμένο κρούσμα, ενώ δεν είχαν νοσήσει στην Ελλάδα οι εκδρομείς από τη Δυτική Ελλάδα που ταξίδεψαν στους Άγιους Τόπους.\nΔείγμα πανικού αποτελεί και η απόφαση του δήμου Μετσόβου να άρει την παραχώρηση του κλειστού γυμναστηρίου για τη διεξαγωγή του Πανελλήνιου Ανοιχτού Αναπτυξιακού Πρωταθλήματος Επιτραπέζιας Αντισφαίρισης αυτό το Σαββατοκύριακο, δύο μόλις μέρες πριν τη διοργάνωσή του, ζητώντας τη μετάθεσή του σε άλλη ημερομηνία.\nΑν και δεν υπάρχει απόφαση αναβολής ή ακύρωσης αθλητικών εκδηλώσεων ούτε σε περιοχές με διαπιστωμένα κρούσματα, ο δήμος Μετσόβου επέμεινε στην απόφασή του, παρά την αντίδραση της Ελληνικής Φίλαθλης Ομοσπονδίας Επιτραπέζιας Αντισφαίρισης, με το αιτιολογικό ότι δεν προλαβαίνει να απολυμάνει τους χώρους.\nΕρωτηθείς ο δήμαρχος Ιωαννίνων, με την ιδιότητα του καθηγητή Παθολογίας, αν συμφωνεί με όσους ζητούν να αποφασιστεί άμεσα το κλείσιμο σχολείων και πανεπιστημίων, ήταν επιφυλακτικός, μην αποκλείοντας ωστόσο την αναγκαιότητα του μέτρου. «Η κατάσταση είναι μεταβαλλόμενη.\nΑν με ρωτούσατε χθες, θα σας έλεγα κατηγορηματικά όχι. Σήμερα δε θα το πω με την ίδια βεβαιότητα», ανέφερε, σημειώνοντας πως «το να νεκρώσεις ουσιαστικά τη χώρα, είναι μια πολύ μεγάλη απόφαση».\n«Η κατάσταση είναι μεταβαλλόμενη. Η λήψη μέτρων πρέπει να είναι ανάλογη με τα κρούσματα που εκδηλώνονται. Προς το παρόν αυτό γίνεται. Στην δική μας περιοχή δεν έχουμε κανένα κρούσμα μέχρι στιγμής», κατέληξε ο κ. Ελισάφ, συστήνοντας ψυχραιμία και εγρήγορση.\nΤον φόβο του κόσμου σπεύδουν να εκμεταλλευτούν και διάφοροι επιτήδειοι. Πέρα από τις αλοιφές προστασίας από τον κορωνοϊό, η Ελληνική Αστυνομία έκανε γνωστό χθες πως έχει δεχθεί καταγγελίες, σύμφωνα με τις οποίες, άτομα εμφανίζονται σε οικίες επικαλούμενοι πως είναι στελέχη του Ε.Ο.Δ.Υ. ή του υπουργείου Υγείας, που ενημερώνουν για τον κορωνοΐό ή διανέμουν σχετικά ενημερωτικά φυλλάδια, χωρίς ωστόσο αυτό να ανταποκρίνεται στην πραγματικότητα.\n«Πρόκειται προφανώς για απόπειρα εξαπάτησης», αναφέρεται σε ανακοίνωση, με την οποία οι πολίτες καλούνται να ενημερώνουν αμέσως την Αστυνομία.


Τιμώρησε με πρόστιμο τον Παναθηναϊκό για το «αιώνιο» ντέρμπι η Euroleague | SDNA\nΤιμώρησε με πρόστιμο τον Παναθηναϊκό για το «αιώνιο» ντέρμπι η Euroleague\n6 Μαρτίου 2018, 17:01\nΤελευταία ανανέωση: 6 Μαρτίου 2018, 17:02\nΗ Euroleague ανακοίνωσε πως τιμώρησε τον Παναθηναϊκό Superfoods με πρόστιμο ύψους 4,000 ευρώ, για κάποιες φωτοβολίδες που άναψαν στο ΟΑΚΑ στο ντέρμπι της 24ης αγωνιστικής της Regular Season με τον Ολυμπιακό.\nΌπως έγινε επίσημα γνωστό από την διοργανώτρια αρχή, ο Παναθηναϊκός Superfoods τιμωρήθηκε με πρόστιμο ύψους 4,000 ευρώ για μερικές φωτοβολίδες που άναψαν οι «πράσινοι» φίλαθλοι στο μεγάλο ντέρμπι της 24ης αγωνιστικής της Regular Season με τον Ολυμπιακό.\n«Ο Παναθηναϊκός Superfoods τιμωρείται με πρόστιμο ύψους 4,000 ευρώ για το άναμμα πυροτεχνημάτων ή φωτοβολίδων μέσα στο γήπεδο στο εντός έδρας παιχνίδι με τον Ολυμπιακό, με βάση το άρθρο 29.2.E του Πειθαρχικού Κώδικα της Euroleague», αναφέρει η σχετική ανακοίνωση της κορυφαίας ευρωπαϊκής διοργάνωσης.\nΑπό ποιον τα... άκουσε ο Μαντί Καμαρά στο Ρέντη; Ποιο είναι το κλίμα που επικρατεί για τον Καρντόσο...\nΠού θα οδηγήσει το.. μπρα ντε φερ Καρντόσο και Λιβάγια στην ΑΕΚ; Μήπως ξέφυγε η κριτική στον...\nΠού πήγαν οι προτάσεις εκατομμυρίων για τον Παπέ Σισέ; Ποιος είναι ο προπονητής που μαθαίνει από...\nΑπρόοπτο με Παππά, αμφίβολος για Ρεάλ!\nSold out και το Ζαλγκίρις - Φενέρμπαχτσε! (pic)


Γράφτηκε από τον/την Γιώργος Λυμπέρης\nΠριν λίγες μέρες ήταν που, μία-μία οι σχολές του ΕΜΠ και κάθε μια κατά το δοκούν, ανακοίνωναν με περίσσεια λύπη το χάσιμο της εξεταστικής και την ύστατη προσπάθεια (εφάμιλλη των προσπαθειών στο μέτωπο της Αλβανίας το ΄40) να μη χαθεί και το εξάμηνο. Στη θέση της εξεταστικής μπήκε μια μίνι-εξεταστική (πιο μίνι και από την ομώνυμη φούστα), για όσους χρωστάνε 3 μαθήματα και κάτω, ενώ έχουν έτοιμη και τη διπλωματική εργασία. Όσο για το εξάμηνο, αυτό ορίστηκε να τελειώσει την 1η Αυγούστου. Το παράξενο είναι, ότι με όσα είχαν γίνει αυτή τη χρονιά, και με τις αποφάσεις που είχαν ληφθεί το Γενάρη (όταν και ανοίξανε τα πανεπιστήμια) το ακαδημαϊκό έτος έληγε πάλι 1 Αυγούστου. Οπότε δεν έγινε και κανένας χαλασμός Κυρίου. Απλά χάθηκε η εξεταστική.\nΗ αλήθεια είναι ότι η εξεταστική ήταν αδύνατο να γίνει. Με τέσσερις μήνες καταλήψεις το χειμώνα και έναν το καλοκαίρι, ακόμη και μια αλλαγή στο παγκόσμιο ημερολόγιο, θα καθιστούσε αδύνατη την εξεταστική. Αλλά το κείμενο (και ο γράφων - που έχει τόσο λίγο μυαλό) σιχαίνεται τις γενικότητες. Σκοπός είναι μια πρώτη αποστασιοποιημένη (και αν θέλετε κριτική) ματιά στα όσα έγιναν.\nΞεκινώντας από τον πυρήνα της όλης ιστορίας, πιάνουμε τους διοικητικούς υπαλλήλους. Μεγάλο ποσοστό αυτών θα έχανε τη δουλειά του. Λάθος πέρα για πέρα. Σαν κράτος δε βελτιώνεις τις κοινωνικές αντοχές με το να προσθέσεις επιπλέον ανέργους στις λίστες του ΟΑΕΔ. Ούτε δικαιώνεις το κοινό αίσθημα, εκτός ολίγων μωρών. Αν δεν μπορείς να έχεις πυγμή και σοβαρότητα σε τέτοια θέματα, καλύτερα να σταματήσεις - να παριστάνεις - την κυβέρνηση και να φύγεις.\nΑπό την άλλη, ούτε οι διοικητικοί υπάλληλοι στάθηκαν στο ύψος των περιστάσεων. Θυμάμαι ακόμα που έμπαιναν στα αμφιθέατρα (το χειμώνα) εν ώρα συνελεύσεων και εκλιπαρούσαν τους φοιτητές να πάρουν, ομόφωνη με τη δική τους, απόφαση και να στηρίξουν τον αγώνα τους. Οι φοιτητές όντας αλληλέγγυοι (αλλά και καλά κουμάσια του λόγου μας) τους στήριζαν. Πού ήταν όμως οι διοικητικοί το 2011, όταν οι φοιτητές κατέβαιναν στους δρόμους και φώναζαν για τα δίδακτρα, τα πληρωμένα βιβλία, τις διαγραφές και όλα τα υπόλοιπα που η κυβέρνηση προωθούσε ενάντια στο δημόσιο πανεπιστήμιο; Πού ήταν οι διοικητικοί το 2007 όταν η Γιαννάκου έκανε την αρχή των παραπάνω - και λίγο-πολύ όλοι θυμούνται τι γινόταν στην Αθήνα; Ήταν σπίτι τους (διότι οι φοιτητές κάνανε καταλήψεις) και από όσο ξέρω πληρώνονταν κανονικά. Ακόμη και τον περασμένο χειμώνα, όταν οι φοιτητές διατυμπάνιζαν ότι οι απολύσεις θα υποβαθμίσουν το πανεπιστήμιο (και σε μια συναισθηματική φόρτιση ετίθεντο και άλλα θέματα όπως τα συγγράμματα, η σίτιση, η στέγαση, οι διαγραφές, τα δίδακτρα) οι διοικητικοί συμφώνησαν σε μια εκεχειρία με το Υπουργείο, για ένα εξάμηνο, κι έπειτα «θα βλέπανε»…\nΤέλος, φτάνοντας στον Ιούνη και έχοντας μπροστά τους το διακύβευμα του να χαθεί η εξεταστική και το εξάμηνο, το πήγανε μέχρι εκεί που μπορούσαν να κατηγορηθούν λιγότερο. Και μπορεί οι συνελεύσεις να τους στήριξαν και τώρα, αλλά η συμμετοχή - και αν θέλει κανείς η απογοήτευση του χειμώνα, είχαν ατονήσει. Αν θέλεις συμπαραστάτες εντός ΕΜΠ, φέρσου φιλικά απέναντί τους και όχι σε μια λογική «χάνω εγώ, θα χάσεις και εσύ». Γιατί δεν άφηναν τους φοιτητές να κάνουν μάθημα; Και από πού και ως πού να κάνουν κατάληψη στο Ίδρυμα; Οι φοιτητές, όταν κάναμε καταλήψεις, δε τους επηρεάζαμε πουθενά. Πληρώνονταν κανονικά. Αυτό ήταν το κύριο μέλημά τους και σε αυτό υπήρχε λύση. Τώρα που το δικό μας μέλημα ήταν το εξάμηνο και η εξεταστική, γιατί να μας οδηγήσουν στο να χάσουμε κάτι;\nΠάμε τώρα στις αποφάσεις, και ας δούμε λίγο το σκεπτικό από πίσω. Κοσμήτορες σχολών επικαλούνταν τις καταλήψεις ως προκάλυμμα για το τι θα κάνουν. «Αφού οι φοιτητές κάνουν καταλήψεις, αυτοί φταίνε που δε μπορούν να γίνουν μαθήματα, και που εξεταστική-εξάμηνο είναι στον αέρα.» Το παράλογο της όλης υπόθεσης ήταν ότι οι διοικητικοί είχαν κάνει κατάληψη σε όλο το Ίδρυμα. Είχαν κλείσει πόρτες και περιφρουρούσαν σχεδόν τα πάντα. Ακόμη και αν οι φοιτητές δε στήριζαν τον αγώνα των διοικητικών, πάλι δε θα γινόταν μαθήματα. Βέβαια και εκεί θα μπορούσε να βρεθεί μια κατηγορία για τους φοιτητές. Η όποια εμπάθεια από πλευράς καθηγητών προς τους φοιτητές, είναι εν μέρει δικαιολογημένη. Δεν είναι λίγες οι φορές που οι τελευταίοι μπουκάρουν μέσα στις συνελεύσεις των πρώτων και τις κάνουν Γης Μαδιάμ. Σίγουρα όμως, δε μπορεί να χαρακτηρίσει το σύνολο.\nΜε όλα αυτά στο μυαλό, οι καθηγητές αποφάσισαν να μη γίνει η εξεταστική. Ή μάλλον να γίνει αλλά για λίγους. Αυτοί οι λίγοι δηλαδή, δε φταίνε που ήταν κλειστό το Ίδρυμα; Δεν μπαίνουν στο σύνολο των «φοιτητών που κλείνουν τη σχολή και δεν αφήνουν να γίνουν μαθήματα»; Όχι δεν έχω εμπάθεια. Τα παιδιά θέλανε να τελειώσουν και καλώς τους δόθηκε η ευκαιρία. Αλλά γιατί να μη δοθεί και σε αυτόν που χρωστάει 7,8,9,10 μαθήματα και ο οποίος θα μπορούσε να ξεμπερδεύει μέσα σε δύο εξεταστικές Ιούνη-Σεπτέμβρη; Είναι παιδιά άλλου Θεού αυτοί; Γι' αυτό και υπήρξε μια πρόταση, ίσως και η πιο σωστή, με την οποία θα μπορούσαν να δώσουν εξεταστική όσοι ήταν από 5ο έτος και πάνω. Για τους μικρότερους δεν ήταν δυνατόν, καθώς αυτοί δεν είχαν διδαχτεί τα μαθήματα του εξαμήνου. Βέβαια θα μπορούσε να δοθεί και σε αυτούς η δυνατότητα να εξεταστούν στα μαθήματα περασμένων εξαμήνων. Αλλά φευ! Πού να το σκεφτούν οι κοσμήτορες; Ειδικά άμα έχουν κλείσει και δωμάτια σε κανα νησάκι, πού να διορθώνεις γραπτά δίπλα στο κύμα!\nΈγραψα πολλά! Ζητάω συγγνώμη που δε μπόρεσα να γράψω περισσότερα! Θέλω να ευχαριστήσω την Κατερίνα που με δέχτηκε στην ομάδα της κιμωλίας, και να χαιρετήσω όλους τους αναγνώστες και τους συντάκτες. Εύχομαι το καλύτερο για όλους. Καλώς σας βρήκα!


Σκάνδαλο-«μεγατόνων»: Προωθούν κατάργηση των ποινών για όσους έβλαψαν τη χώρα σε εθνική διαπραγμάτευση – Απίστευτες καταστάσεις..!! | RADIO SECRET\nΣκάνδαλο-«μεγατόνων»: Προωθούν κατάργηση των ποινών για όσους έβλαψαν τη χώρα σε εθνική διαπραγμάτευση – Απίστευτες καταστάσεις..!!\nΠέμπτη, 14 Μαρτίου 2019, 9:31 admin1\n← Το ΚΑΣ ανακαλεί απόφασή του για την ανέγερση κτιρίου στο Κουκάκι..!!\n«Δεν θα μείνω εδώ»: Κυκλοφόρησε το δεύτερο single της Αλεξάνδρας Καραδήμα..!! →


Μεντεσέδες - Hinges Bracket Set HP ProBook SP617UP SP642UP SP661UP SP662UP SP675UP SP768UP SP782UP SP796UC SP834UC SP838UC SP936UC SP936UCR SP939UC SP941UC SP968UC SP998LC (Κωδ.1-HNG0064)\nΜεντεσέδες - Hinges Bracket Set HP ProBook SP617UP SP642UP SP661UP SP662UP SP675UP SP768UP SP782UP SP796UC SP834UC SP838UC SP936UC SP936UCR SP939UC SP941UC SP968UC SP998LC (Κωδ.1-HNG0064) (Κωδ.: 1154330)\nKαλωδιοταινία Οθόνης-Flex Screen cable Lenovo Y70 Y70-70 Y70-80 ZIVY3 DC020020300 5C10G59752 With touch Video Screen Cable (Κωδ. 1-FLEX0421) ITsys


Ναγκόρνο Καραμπάχ: Η Ρωσία προειδοποιεί για τις απειλές κοντά στα σύνορά της - ALT.gr\nΝαγκόρνο Καραμπάχ: Η Ρωσία προειδοποιεί για τις απειλές κοντά στα σύνορά της\n3 Φεβρουαρίου 2021 | 13:12\nΗ Ρωσία προειδοποιεί οτι οι μισθοφόροι μαχητές από τη Συρία που είχαν στρατολογηθεί από το Αζερμπαϊτζάν και την Τουρκία για να πολεμήσουν κατά της Αρμενίας στην εμπόλεμη σύρραξη με το Ναγκόρνο Καραμπάχ, ενδέχεται να μην έχουν επιστρέψει στη Συρία, σύμφωνα με τον Οργανισμό Συλλογικής Συνθήκης για την Ασφάλεια (CSTO), το αμυντικό σύμφωνο που έχει συνάψει η Ρωσία με άλλα κράτη της πρώην ΕΣΣΔ.\nΣυγκεκριμένα αναφέρει πως «Εχουμε πληροφορίες ότι μαχητές από τη Συρία δραστηριοποιήθηκαν στη ζώνη σύγκρουσης στο Ναγκόρνο Καραμπάχ. Το θεωρήσαμε ως απειλή για τις χώρες μας και το μπλοκ μας. Ωστόσο δεν έχουμε πληροφορίες αν έχουν επιστρέψει στη Συρία ή αν βρίσκονται ακόμη εκεί», δήλωσε στο πρακτορείο TASS ο γενικός γραμματέας του CSTO, Στάνισλαβ Ζας, αναδεικνύοντας την αντικειμενικά ‘εύθραστη’ ιμπεριαλιστική ειρήνη που σύναψαν τον Νοέμβρη Αρμενία – Αζερμπαϊτζάν με τη διαμεσολάβηση της Ρωσίας στο πλαίσιο των ενδοϊμπεριαλιστικών ανταγωνισμών και άλλων δυνάμεων στην περιοχή όπως ΗΠΑ, ΕΕ, στην ευρύτερη περιοχή του Νότιου Καυκάσου. Συμπλήρωσε δε ότι «όλοι οι μισθοφόροι και οι Σύροι μαχητές θα πρέπει να εγκαταλείψουν την περιοχή, επειδή η παρουσία μαχητικών ομάδων σε κοντινή απόσταση από τα σύνορά μας αποτελεί απειλή για τη συλλογική μας ασφάλεια».\nΣυμπλήρωσε επίσης, οτι οι ρωσικές «ειρηνευτικές δυνάμεις», η Αρμενία και οι δυνάμεις του Αζερμπαϊτζάν ελέγχουν την κατάσταση στο Ναγκόρνο Καραμπάχ, επιβλέποντας την εκεχειρία, ενώ στο κέντρο που έχει δημιουργηθεί σε αζέρικο έδαφος για την τήρησή της συμμετέχει και η Τουρκία.\nΕτικέτες: Ρωσία, Αζερμπαϊτζάν, Αρμενία, Τουρκία, Ναγκόρνο Καραμπάχ


Πάιατ: Πιθανή η δημιουργία νέων αμερικανικών βάσεων σε ελληνικά νησιά | LiFO\nΑνοιχτό το ενδεχόμενο οι Ηνωμένες Πολιτείες να δημιουργήσουν στο μέλλον βάσεις στα ελληνικά νησιά, άφησε ο Αμερικανός πρέσβης στην Αθήνα, Τζέφρι Πάιατ.\nΣε αποκλειστική συνέντευξη που παραχώρησε στον ΣΚΑΪ, εξέφρασε την έκπληξή του από την αντίδραση του ΣΥΡΙΖΑ στην αμυντική συμφωνία που υπεγράφη μεταξύ Ελλάδας και ΗΠΑ, λέγοντας πώς οι συζητήσεις ξεκίνησαν στην περίοδο της διακυβέρνησης του.\nΟ ίδιος μιλώντας για τη συμφωνία είπε πως πρόκειται για ένα πολύ σημαντικό επίτευγμα και για τις δύο κυβερνήσεις.\n«Η συμφωνία ενισχύει την ασφάλεια της Ελλάδας»\n«Είπα ότι είναι περισσότερο εξελικτικό παρά επαναστατικό. Χτίζει επάνω σε όσα συμφωνήσαμε το 2019, αλλά αντανακλά επίσης, το σημαντικότερο, μια επιβεβαίωση και από τις δύο πλευρές στη συνεχιζόμενη ανοδική πορεία της αμυντικής μας σχέσης» ανέφερε, μεταξύ άλλων.\nΣύμφωνα με τον Αμερικανό πρέσβη η συμφωνία ενισχύει την ασφάλεια της Ελλάδας «επιβεβαιώνοντας και εμβαθύνοντας τη δέσμευση που έχουμε μεταξύ μας, βάσει του άρθρου 5 και την πρόθεσή μας ως συμμάχων του ΝΑΤΟ να υπερασπιστούμε ο ένας τον άλλον. Επίσης, νομίζω, παρέχει μια πολύ σημαντική διαβεβαίωση στους Έλληνες. Αλλά και στους σύμμαχους του ΝΑΤΟ σε όλη τη νοτιοανατολική Ευρώπη ότι οι Ηνωμένες Πολιτείες παραμένουν προσηλωμένες στη συμμαχία μας».\nΕρωτηθείς για το γεγονός ότι η Συμφωνία Αμοιβαίας Αμυντικής Συνεργασίας (MDCA) ανάμεσα σε Ελλάδα και ΗΠΑ δεν περιλαμβάνει βάση στη Σκύρο, ο Τζέφρι Πάιατ δεν θέλησε να προχωρήσει σε διευκρινήσεις.\n«Ήταν μια διαπραγμάτευση. Οι Ηνωμένες Πολιτείες κατέστησαν σαφές, συμπεριλαμβανομένης της πολύ σημαντικής επιστολής που έστειλε ο υπουργός Εξωτερικών κ. Μπλίνκεν στον πρωθυπουργό Μητσοτάκη, ότι παραμένουμε προσηλωμένοι στη συνέχιση της ανάπτυξης και διεύρυνσης της παρουσίας μας στον τομέα της άμυνας και της ασφάλειας, συμπεριλαμβανομένων των ελληνικών νησιών. Σε αυτή τη χρονική στιγμή δεν εστιάζουμε στη Σκύρο, δεν έχουμε κάποια λειτουργική απαίτηση εκεί. Αλλά σε καμία περίπτωση δεν θα το απέκλεια για το μέλλον» είπε χαρακτηριστικά.\n«Έκπληκτος από τη στάση του ΣΥΡΙΖΑ»\nΠαράλληλα, εμφανίστηκε έκπληκτος από τη στάση του ΣΥΡΙΖΑ, λέγοντας συγκεκριμένα: «Μένω έκπληκτος, γιατί έχω πει στο παρελθόν πως αυτή η αναγέννηση των αμυντικών σχέσεων Ελλάδας - ΗΠΑ ξεκίνησε πραγματικά κατά τη διάρκεια της κυβέρνησης ΣΥΡΙΖΑ». Όπως εξήγησε στη συνέντευξη που παραχώρησε στον ΣΚΑΪ, τα τέσσερα μέρη που συνεχίζουμε να αναπτύσσουμε ως μέρος της αμυντικής συμφωνίας, είναι μέρη που εντοπίστηκαν από τον ΣΥΡΙΖΑ.


Πακιστανικό δικαστήριο θα εκτελέσει σχιζοφρενή γιατί αρνείται ότι πάσχει από ψυχική ασθένεια! - Freepen.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome 1 ΔΙΕΘΝΗ Πακιστανικό δικαστήριο θα εκτελέσει σχιζοφρενή γιατί αρνείται ότι πάσχει από ψυχική ασθένεια!\nΠακιστανικό δικαστήριο θα εκτελέσει σχιζοφρενή γιατί αρνείται ότι πάσχει από ψυχική ασθένεια!\n10/21/2016 07:26:00 μ.μ. 1 , ΔΙΕΘΝΗ Edit\nΑπό το 2012 οι γιατροί έχουν γνωματεύσει ότι ο Ιμντάντ Άλι, 50 ετών, πάσχει από σχιζοφρένεια παρανοϊκού τύπου. Ο Άλι καταδικάστηκε σε θάνατο για τον φόνο ενός ιεροκήρυκα το 2001.\nΟι δικηγόροι του υποστήριζαν ότι δεν πρέπει να εκτελεστεί, δεδομένου ότι δεν είναι σε θέση να αντιληφθεί ούτε το έγκλημα που διέπραξε, ούτε την τιμωρία που του επιβλήθηκε. Αν οι αρχές προχωρήσουν στην εκτέλεση, θα παραβιάσουν τις υποχρεώσεις του Πακιστάν που απορρέουν από το Διεθνές Σύμφωνο για τα ατομικά και πολιτικά δικαιώματα του ΟΗΕ.\n«Η σχιζοφρένεια «δεν είναι ανίατη ψυχική διαταραχή» αλλά μπορεί να ιαθεί»\nΩστόσο, οι τρεις δικαστές του Ανωτάτου Δικαστηρίου, με επικεφαλής τον Ανουέρ Ζαχίρ Τζαμάλι, έκριναν ότι η σχιζοφρένεια «δεν είναι ανίατη ψυχική διαταραχή» αλλά μπορεί να ιαθεί. Κατά συνέπεια δεν μπορεί να θεωρηθεί «ψυχική διαταραχή», όπως αυτή ορίζεται από τον νόμο.\nΟ Δρ. Ταχίρ Φερόζ, ο ψυχίατρος του δημοσίου που παρακολουθεί τον Άλι τουλάχιστον επί οκτώ χρόνια, ανέφερε ότι ο ίδιος και άλλοι δύο συνάδελφοί του επιβεβαίωσαν την κατάστασή του το 2012. Ο ασθενής πιστεύει ότι κυβερνά τον κόσμο, ότι τον καταδιώκουν και ακούει φωνές που του δίνουν εντολές, σύμφωνα με τον Φερόζ και τη σύζυγο του Άλι, τη Σάφια Μπάνο. «Είναι εντελώς παρανοϊκός», είπε η τελευταία.\nΈνας δικηγόρος του Άλι είπε ότι η επίσημη έκθεση για την κατάσταση της υγείας του Άλι δεν είχε παρουσιαστεί σε δικαστήριο στο παρελθόν. Ωστόσο το Ανώτατο Δικαστήριο απέρριψε τις ιατρικές γνωματεύσεις και μια ένορκη κατάθεση του Φερόζ.\nΤο Πακιστάν έχει εκτελέσει 425 ανθρώπους αφότου επανέφερε τη θανατική ποινή, το 2014, μετά από μια σφαγή σε σχολείο της πόλης Πεσάβαρ όπου οι Ταλιμπάν σκότωσαν περισσότερους από 150 ανθρώπους\nΟ Άλι ενδέχεται να εκτελεστεί την Τετάρτη. Το μόνο που μπορεί να κάνει πλέον η σύζυγός του είναι να ζητήσει από τους συγγενείς του θύματός του να τον συγχωρέσουν, κάτι που με βάση τον ισλαμικό νόμο θα μπορούσε να οδηγήσει στην αναστολή της εκτέλεσης. «Επικοινωνήσαμε με κάποιους συγγενείς της οικογένειας. Όμως μέχρι τώρα έχουν αρνηθεί να συναντηθούν μαζί μας», είπε η Μπάνο.


Το αναγνωριστικό μου Bhakti - Bhakti Marga\nΠρέπει να είστε άνω των 16 ετών για να δημιουργήσετε έναν λογαριασμό.\nσυμφωνώ στο Γενικοί Όροι και Προϋποθέσεις της Bhakti Event GmbH και παρατήρησα το πολιτική απορρήτου. *


Πρακτικά Archives | Eco Tourismo\nΔΕΥ-ΠΑΡ: 08:00 - 20:00 | ΣΑΒ-ΚΥΡ: 08:00 - 16:00\nΠρακτικά Τέταρτης συνεδρίασης διοικούσας επιτροπής (25/06/2019)\nΠΡΑΚΤΙΚΑ ΔΙΟΙΚΟΥΣΑΣ ΕΠΙΤΡΟΠΗΣ ΚοινΣΕπ Eco Tourismo - ΑΓεΜΚΟ 107003051 Πρακτικό αριθμός 4 συνεδρίασης διοικούσας επιτροπής Σήμερα 25/06/2019 ημέρα Δευτέρα και ώρα 09.00 συνήλθε στον οικισμό Λαιμού του Δήμου Πρεσπών στα γραφεία της Eco tourismo η Διοικούσα επιτροπή αυτής κατόπιν πρόσκλησης του Προέδρου της. Η Διοικούσα επιτροπή αφού διαπιστώνει τη σύμφωνη με το Νόμο και το Καταστατικό απαρτία προχωρεί στη συζήτηση του μοναδικού θέματος Ημερήσιας Διάταξης. ΘΕΜΑ 1 . Αποδοχή Εθελοντικής Προσφοράς Υπηρεσίας από Μη Μέλη Και κατά άρθρο 10 και παράγραφο 2 του καταστατικού μας αποφασίζεται ομόφωνα η αποδοχή της προσφοράς τους η οποία περιλαμβάνει την υπηρεσία εξυπηρέτησης αθλητικών δραστηριοτήτων και περιβαλλοντικές δράσεις(καθαρισμό παραλίας από σκουπίδια)που θα λάβει χώρα κατά τους μήνες Ιούνιο , Ιούλιο , Αύγουστο και ειδικότερα από 15/06/2019 έως 31/08/2019 στην περιοχή της Λευκάδας και της οποίας η αποδοχή και το πρακτικό αυτό αναρτούμε στην ιστοσελίδα της Eco tourismo Κοιν.Σ.Επ Ειδικότητα & Αντικείμενο Εργασίας: -Βοήθεια για την διαμόρφωση πίστας απογείωσης-προσγείωσης -Εκπαίδευση-σεμινάρια για τον αεραθλητισμό -Συμμετοχή σε πτήσεις -Ενημέρωση για τον αεραθλητισμό-διάδοση του αθλήματος -Περιβαλλοντικές δράσεις, καθαρισμός παραλίας από σκουπίδια και πλαστικά -Ενημέρωση για το εθνικό πάρκο Πρεσπών και προώθηση του τουρισμού της περιοχής---Συμμετοχή σε μαθήματα πρώτων βοηθειών και διάσωσης από πνιγμό-πρακτική εξάσκηση ΠΡΑΚΤΙΚΟ ΑΡΙΘΜΟΣ 4 ΣΥΝΕΔΡΙΑΣΗΣ ΔΙΟΙΚΟΥΣΑΣ ΕΠΙΤΡΟΠΗΣ Σήμερα 25/06/2019 ημέρα Δευτέρα και ώρα 09.00 συνήλθε στον οικισμό Λαιμού του Δήμου Πρεσπών στα γραφεία της Eco tourismo η Διοικούσα επιτροπή αυτής κατόπιν πρόσκλησης του Προέδρου της. Κατά τη συνεδρίαση είναι παρόντες οι Ναούμ Χρήστος Πρόεδρος Δανιήλ Πέτρου Γραμματέας Παπαναστασίου Θεόδωρος Ταμίας Γρηγοράτου Ανθοδέσμη Μέλος Θεόφιλος Γεωργίου\nΠΡΑΚΤΙΚΑ ΔΙΟΙΚΟΥΣΑΣ ΕΠΙΤΡΟΠΗΣ ΚοινΣΕπ Eco Tourismo – ΑΓεΜΚΟ 107003051 Πρακτικό αριθμός 4 συνεδρίασης διοικούσας επιτροπής Σήμερα 25/06/2019 ημέρα Δευτέρα και ώρα 09.00 συνήλθε στον οικισμό Λαιμού του Δήμου Πρεσπών στα γραφεία της Eco tourismo η Διοικούσα επιτροπή αυτής κατόπιν πρόσκλησης του Προέδρου της. Η Διοικούσα επιτροπή αφού διαπιστώνει τη σύμφωνη με το Νόμο και το\nΠοιοι είμαστε Πρακτικά Σχετικά με εμάς\n89.00€ – 119.00€\nΣτην EcoTourismo.gr χρησιμοποιούμε cookies για να διασφαλίσουμε την εύρυθμη λειτουργία του site και την καλύτερη εμπειρία σας. Συνεχίζοντας την πλοήγησή σας αποδέχεστε τη χρήση cookies. Μάθετε περισσότερα ΕΔΩ\nEcotourismo.gr ©2019 | All Rights Reserved. – Made With ♥ by Bill Tasou


Εθνική Τράπεζα: Στα 767 εκατ. ευρώ τα καθαρά κέρδη στο 9μηνο 2021 – MMX News\nmmxradio/Επικαιρότητα/Ειδήσεις Ελλάδος/Εθνική Τράπεζα: Στα 767 εκατ. ευρώ τα καθαρά κέρδη στο 9μηνο 2021


Άλλο...FIFA, άλλο...FIBA | Novasports\nΗ οικονομική «επανάσταση» στο ευρωπαϊκό μπάσκετ συμπλήρωσε είκοσι χρόνια, με την FIBA να έχει ρόλο παρατηρητή και θεατή.\nΤα όσα διαδραματίζονται στο ευρωπαϊκό ποδόσφαιρο, το τελευταίο 48ώρο και αναμένεται να έχουν αρκετά ακόμα επεισόδια στον «πόλεμο» των θεσμικών φορέων του αθλήματος, FIFA και UEFA με την υπό σύσταση Εuropean Super League και την οικονομική «επανάσταση» 12 κορυφαίων συλλόγων, αποτελούν, ήδη, βιώματα 20 ετών στο ευρωπαϊκό μπάσκετ. Το «σχίσμα» που άρχισε το 2001, με την αποχώρηση 24 ομάδων, τότε, από την FIBA, έχει διανύσει πορεία δυο δεκαετιών και ιδιαίτερα, τα πέντε τελευταία χρόνια, έχει γίνει πολύ βαθύτερο, με χαρακτηριστικότερο παράδειγμα εξευτελισμού του ευρωπαϊκού μπάσκετ, την ταυτόχρονη χρονικά διεξαγωγή παιχνιδιών της Ευρωλίγκας και αυτών των Εθνικών ομάδων στα «παράθυρα» των προκριματικών των Ευρωμπάσκετ. Με τις Εθνικές ομάδες, δηλαδή, να μην χρησιμοποιούν τους πρωτοκλασάτους διεθνείς παίκτες τους, επειδή, οι ομάδες της Ευρωλίγκας, εμμέσως πλην σαφώς, δεν τους επιτρέπουν, αν όχι τους «απαγορεύουν» να τιμήσουν την φανέλα της Εθνικής ομάδας των χωρών τους. Γιατί, οι ευρωπαϊκές ομάδες πληρώνουν αυτούς τους διεθνείς παίκτες, με παχυλά συμβόλαια και επειδή το χρήμα ορίζει, σχεδόν, τα πάντα, τους καθιστά εγκλωβισμένους στα μεγάλα ευρωπαϊκά κλάμπ. Δηλαδή, με απλά λόγια, κάθε ευρωπαϊκός σύλλογος, όσο μεγάλος και αν είναι, όσες χιλιάδες ή και εκατομμύρια φιλάθλων τον ακολουθούν, είναι υπεράνω κάθε Εθνικής ομάδας.\nΑυτός ο παραλογισμός στο ευρωπαϊκό μπάσκετ, καλά κρατεί από το 2017 και το χειρότερο είναι ότι έχει εξελιχθεί σε συνήθεια, απαξίωση των φίλων του μπάσκετ σε όλη την Ευρώπη και γενικότερη απαξίωση για το δεύτερο δημοφιλέστερο άθλημα στην Γηραιά ήπειρο.\nΤότεήτανη ECA, τώραη European Super League\nYπάρχει, σχεδόν, απόλυτη αντιστοιχία των κινήσεων που έκαναν τότε οι ευρωπαϊκοί σύλλογοι και οι οποίοι δεν ήταν οι πλουσιότεροι του ευρωπαϊκού μπάσκετ, με την κίνηση των δώδεκα εύπορων και διάσημων ποδοσφαιρικών ομάδων. Και τότε οι ομάδες του μπάσκετ αποχώρησαν από το κύπελλο πρωταθλητριών της FIBA, με την σύσταση της ECA του Εδουάρδο Πορτέλα για την απονομή μεγαλύτερων εσόδων και τώρα, οι κορυφαίες ισπανικές, αγγλικές και ιταλικές ομάδες σήκωσαν την «σημαία» του…ευρώ, για τον ίδιο λόγο. Ο στόχος μεγαλύτερων εσόδων από την διοργανώτρια αρχή. Και όταν η θεσμική αρχή δεν μπορεί να τα δώσει, δημιουργείται μια νέα διοργάνωση από την «αφρόκρεμα» των πλουσίων ομάδων και παραδοσιακών δυνάμεων ευρωπαϊκού ποδοσφαίρου και μπάσκετ. Έχει τον χαρακτήρα, αλλά και την πραγματική έννοια της «κλειστής λίγκας» και με την δύναμη των υψηλότερων οικονομικών εσόδων, πορεύεται.\nΤα έσοδα δισεκατομμυρίων ευρώ, θα είναι το…γήπεδο για να παίξουν… μπάλα, έστω και οι 12 μόνο ομάδες της European Super League. Τα έσοδα των εκατομμυρίων ευρώ, ήταν το…υποσχόμενο, νέο γήπεδο των 11 ομάδων του ευρωπαϊκού μπάσκετ που υπέγραψαν 10ετή εγγυημένα συμβόλαια, το 2016, αλλά λίαν προσφάτως, «σήκωσαν» νέα…σημαία «επανάστασης» στο «επαναστατικό κίνημα» του 2001.\nΗ FIBA… θεατής στο κατακερματισμένο ευρωπαϊκό μπάσκετ\nΥπάρχει, όμως και σαφής, ευκρινέστατη, ειδοποιός διαφορά σε δυο γεγονότα.\nΠρώτον, η FIBA που είχε γενικό γραμματέα, τον Μπόρισλαβ Στάνκοβιτς, έδινε ελάχιστα χρήματα στις ομάδες. Είχε μείνει πολύ πίσω από την εξέλιξη των οικονομιών των ευρωπαϊκών χωρών. Ο αείμνηστος «Μπόρα» δεν είχε κάνει την παραμικρή πρόβλεψη για την σύναψη οικονομικών συμφωνιών με χορηγούς, ώστε να έδινε στις ομάδες του Πρωταθλητριών, περισσότερα χρήματα και ενεμφανίσθη από το…πουθενά, ο Καταλανός Τζόρντι Μπερτομέου, να συσπειρώσει τις ευρωπαϊκές ομάδες, τάζοντας περισσότερα χρήματα και στην συνέχεια «λαγούς με πετραχήλια». Οι εφτά εκπρόσωποι των ευρωπαϊκών ομάδων μπάσκετ που συγκεντρώθηκαν στην Αθήνα, πριν από μια εβδομάδα, είδαν τους «λαγούς», αλλά όχι και τα «πετραχήλια». Παρεμπιπτόντως, είναι εν δυνάμει 10 οι ομάδες μπάσκετ που θα βρεθούν απέναντι από τον εκτελεστικό διευθυντή της Ευρωλίγκας, στην έκτακτη σύσκεψη-γενική συνέλευση της 26ης Απριλίου.\nΣτον συγκριτικό αντίποδα, η UEFA δεν δίνει «ψίχουλα» στις ομάδες του Τσάμπιονς Λιγκ. Κάθε άλλο. Για του λόγου το αληθές, δεν χρειάζεται άλλο παράδειγμα από τον εκάστοτε πρωταθλητή Ελλάδας που αν προκριθεί και φτάσει στους ομίλους του Τσάμπιονς Λίγκ, βάζει στα ταμεία του 30+ εκατομμύρια ευρώ. Ο πρωταθλητής του ελληνικού, επαγγελματικού ποδοσφαίρου που προέρχεται από την χώρα που είναι στο running της UEFA, στην 20η θέση. Τι δίνει αυτή η θέση: Ο πρωταθλητής στον 1ο προκριματικό γύρο του Champions League. Ο δεύτερος, ο τρίτος και ο Κυπελλούχος στον δεύτερο προκριματικό γύρο του Europa Conference League. Δεν υπάρχει πέμπτη ομάδα για να συμμετάσχει στο Europa League.\nΕπίσης, στο ευρωπαϊκό μπάσκετ, υπήρχε ευρεία εκπροσώπηση «επανάστασης» από 14 χώρες, με μεγάλες, μικρομεσαίες ομάδες, αλλά αμελητέες ποσότητας ομάδες (η ελβετική Λουγκάνο), ενώ στο ποδόσφαιρο, σύλλογοι που εκπροσωπούν μόνο τρείς χώρες, Αγγλία, Ισπανία και Ιταλία, αποχωρούν και τα μέλη τους δηλώνουν παραίτηση από την UEFA.\nΣτην Ευρωλίγκα, οι «αιώνιοι» έχουν κλειστά συμβόλαια εγγυημένης συμμετοχής, ακόμα και αν δεν παίζουν στην επαγγελματική «λίγκα», όπως συμβαίνει με τον Ολυμπιακό, τα δυο τελευταία χρόνια. Τρίτο συμβόλαιο και δικαίωμα συμμετοχής δεν υπάρχει για το ελληνικό, επαγγελματικό μπάσκετ. Κανένα βαθμολογικό κριτήριο από την ελληνική «λίγκα» για συμμετοχή στην Ευρωλίγκα. Όπερ και σημαίνει ότι όποια ομάδα και να κατακτήσει το ελληνικό πρωτάθλημα, στο «κλειστό κλάμπ» δεν ανοίγει την…πόρτα. Μόνο αν δεχτεί πρόσκληση-wild card από τα χέρια του Μπερτομέου…\nΣτην έκβαση αυτών των είκοσι ετών της «επανάστασης» στο ευρωπαϊκό μπάσκετ, όποια ομάδα θέλει, συμμετέχει σε όποια διοργάνωση επιθυμεί και συμφωνεί, αναλόγως με το οικονομικό αντάλλαγμα. Και πάλι το ελληνικό παράδειγμα του Προμηθέα, είναι τρανό απόδειξης. Έπαιξε στο Τσάμπιονς Λίγκ της FIBA, με αγωνιστικό κριτήριο από την κατάταξη στο ελληνικό πρωτάθλημα, αλλά ο ιδιοκτήτης του, Βαγγέλης Λιόλιος, αποφάσισε να αλλάξει ρότα και συμφώνησε με το Eurocup της Ευρωλίγκα. Παρόμοιες αλλαγές συμμετοχών, έχουν γίνει εκατέρωθεν. Εξαρτάται από το «τόσα δίνω, πόσα θες» όπως είναι και ο στίχος.\nΔεύτερον, η FIBA είναι ο καλύτερος…θεατής, αν όχι και…χειροκροτητής της εξέλιξης που έχει η Ευρωλίγκα, σε αυτά τα 20 χρόνια. Στην οκταετία 2002-2010, η FIBA Europe, υπό την προεδρία του Γιώργου Βασιλακόπουλου, προάσπισε όσο δυνατότερα μπορούσε, τον θεσμικό φορέα του αθλήματος στην Ευρώπη. Εκτός της επικοινωνιακής διαμάχης ευρωπαϊκής ομοσπονδίας της FIBA με την ULEB και των προειδοποιήσεων που είχε κάνει για την οικονομική εξάρτηση της «βιτρίνας» του ευρωπαϊκού μπάσκετ και της απόσχισης του από τους δεκάδες άλλους συλλόγους που ήταν και είναι το «σώμα» του αθλήματος, είχε προστατεύσει το κύρος και την απήχηση των Εθνικών ομάδων σε κάθε χώρα.\nΗ κατάργηση των ομοσπονδιών των πέντε ηπείρων από την παγκόσμια ομοσπονδία μπάσκετ και η λειτουργία της…μίας FIBA (one FIBA), αποτέλεσε και την καλύτερη ευκαιρία της Ευρωλίγκα να αποκτήσει καθεστωτική αντίληψη, να παγιώσει το fomat της και να το διευρύνει σταδιακά στις 18 και στις 20 ομάδες, να μην έχει την αναγνώριση του παγκόσμιου θεσμικού φορέα, αλλά να μπορεί να κάνει επίδειξη ισχύος στην εκπροσώπηση του ευρωπαϊκού μπάσκετ, παγκοσμίως.\nΚαι η FIBA; Παρατηρητής του ιδιωτικού συνεταιρισμού που έχει παλαιότερα, μεμονωμένες «κραυγές» αντίδρασης και προσφάτως, συνταυτιζόμενες φωνές που μετατρέπονται σε…πράξεις. Και μόνο το γεγονός ότι ο Παναθηναϊκός και ο Ολυμπιακός, έστω και μέσω εκπροσώπων τους και όχι μέσω των ιδιοκτητών τους, βρέθηκαν στο ίδιο τραπέζι, με την ίδια παραδοχή και εκτίμηση ότι «δεν πάει άλλο» στην απώλεια εσόδων που είχαν υπογράψει στα 10ετή συμβόλαια τους, σημαίνει πολλά…\nΤι έχει συμβεί στο ευρωπαϊκό ποδόσφαιρο στις δυο τελευταίες ημέρες και όχι στην παρέλευση… 20 ετών;\nΟ πρόεδρος της Γαλλίας, Εμανουέλ Μακρόν και ο πρωθυπουργός της Αγγλίας, Μπόρις Τζόνσον εξέφρασαν την αντίθεση τους στην European Super League. Ο Έλληνας επίτροπος στην Ευρωπαϊκή Ένωση, δήλωσε το ίδιο. Αλλά κυρίως, η FIFA και η UEFA, με αραγές μέτωπο, προειδοποίησαν για άμεσο αποκλεισμό των ομάδων που έχουν ήδη προκριθεί στα ημιτελικά του Τσάμπιονς Λιγκ. Για αποβολή τους από τις επαγγελματικές «λίγκες» των χωρών τους. Για αποκλεισμό των παικτών τους από όλες τις διοργανώσεις Εθνικών ομάδων. Ευρωπαϊκά και παγκόσμια πρωταθλήματα. Για καταγγελία στην επιτροπή ευρωπαϊκού ανταγωνισμού και προσφυγή στα ευρωπαϊκά δικαστήρια για διαφύγοντα κέρδη.\nΟ Έλληνας γενικός γραμματέας της FIBA, Aνδρέας Ζαγκλής «κληρονόμησε» την απόλυτη, «ετσιθελική» άποψη των ευρωπαϊκών συλλόγων για την συμμετοχή τους σε δυο διοργανώσεις της Ευρωλίγκα και ισάριθμες της δικής του αιγίδας. Ο προκάτοχος του, αείμνηστος, Πάτρικ Μπάουμαν είχε αποπειραθεί με την απονομή 30 εκ. ευρώ να προσελκύσει την ελίτ των ομάδων της Ευρωλίγκα, αλλά «ηττήθηκε» από τα 35 εκ. του Μπερτομέου και τέσσερα χρόνια μετά οι ομάδες-αποδέκτες τα… ψάχνουν στα ταμεία τους…\nΣτο ευρωπαϊκό μπάσκετ και στη ελβετική πόλη MIies, την έδρα της FIBA, ο κ. Ζαγκλής αναμένει την «ωρίμανση των συνθηκών» και την εξέρευση της «χρυσής τομής» για συμφωνία με την Ευρωλίγκα, έως ότου, η Βαρκελώνη προχωρήσει στην ειλλημένη απόφαση της για “κλειστή λίγκα”…


Χρόνια πολλά και ελεύθερα! | Οικογένεια: μια γωνιά του Παραδείσου\nPrevious Η 25η Μαρτίου (από ένα παλιό αναγνωστικό) Next Ο πόνος που γίνεται ελπίδα…\nΜαρ. 24, 2016 @ 20:06:20\nΑλεξία μου το προσυπογράφω το κειμενό σου!!!Μέσα στη Σαρακοστή και η καρδιά μου είναι μαυρισμένη ανταριασμένη φουρτουνιασμένη αισθάνομαι ότι ο αγώνας μου πάει στράφι, μιας και ο θυμός μου συνεχώς μεγαλώνει.Νηστεία θέλουν και οι λογισμοί.Χαρακτηριστικά παραδείγματα που με άφησαν έκπληκτη.Σε παρέα ευχήθηκα καλή λευτεριά να έχουμε και με ρώτησαν αν είμαι έγκυος!!!!Μόνο εγώ αισθάνομαι φυλακισμένη??Σήμερα στη σχολική γιορτή του γιού μου όταν η χορωδία είπε το Τη Υπερμάχω μόνο εγώ η κόρη μου και η μαμά μου σηκωθήκαμε όρθιες, και ακούσαμε κιόλας ότι δεν βλέπουν, και γιατί σηκωθήκαμε.θα μπορούσα να γράφω μέχρι αύριο αλλά σταματώ με μια βαθιά ανάσα που ψάχνει ανακούφιση. Σε ευχαριστώ για αυτή την ανάρτηση,ζητώ συγγνώμη για το μεγάλο σχόλιο,ας μας δίνει δύναμη ο Θεός για τα δύσκολα που έρχονται, και ας μας συγχωρεί. Με πολλή αγάπη.\nΜαρ. 25, 2016 @ 00:30:55\nΕγω ημουν μαεστρος της χορωδιας σημερα στη γιορτη του σχολειου μας.Οταν ακουστηκε απο cd το «Τη Υπερμαχω»-και κακώς που δεν το προγραμματισα σωστα να τους το μαθω-σηκωσα ορθια τα παιδια της χορωδιας να αποδωσουν τιμη στην Παναγια και ολο το ακροατηριο,οι συναδελφοι,ο Διευθυντης, μας ακολουθησαν…Ηταν πολυ ωραιο συναισθημα…Ετσι το ενιωσα.Ολοι ορθιοι για την Παναγια μας!\nΜαρ. 28, 2016 @ 12:42:01\nΤι ωράι κίνηση!\nΓνωρίζω από «πρώτο χέρι» την προσφορά στου στα σχολεία και εύχομαι πάντα ο Θεός να σου δίνει δύναμη.\nΕίσαι από τους εκπαιδευτικούς που είναι φωτεινά παραδείγματα προς μίμηση!\nΜαρ. 28, 2016 @ 12:40:25\nΈτσι είναι Αγγελική μου…\nαλλά ας μην αφήνουμε τους κακούς λογισμούς να μαυρίζουν την ψυχή μας.\nΑγαπάμε όλους τους ανθρώπους, κάποιες συμπεριφορές και στάσεις, ωστόσο, δεν μπορούμε να τις ενστερνιστούμε.\nΚαλή δύναμη να έχουμε και φωισμό, ώστε με την Χάρη Του ν απορευόμαστε στο δρόμο Του.\nΜαρ. 24, 2016 @ 21:08:49\nΑλεξία σε ευχαριστώ που μοιράστηκες μαζί μας το κείμενο αυτό.Χρόνια Πολλά και Ευλογημένα!Καλή Λευτεριά!Ευαγγελία (μάνα των 4)\nΜαρ. 28, 2016 @ 12:42:48\nΧρόναι πολλά, Ευαγγελία μου!\nΟ Θεός και η Παναγιά μαζί μας και κοντά στην Πατρίδα μας\n(και εμείς κοντά τους…)\nΜαρ. 25, 2016 @ 18:41:47\nΜε συγκίνησες Αλεξία μου!\nΗ σημαία μας κυματίζει ολοχρονίς στο μπαλκόνι μας…\nΠροσπάθησα να τους μεταδώσω το νόημα των παρελάσεων και των εορτασμών…\nΑς γεμίσουν οι ψυχές τους με αξίες και ιδανικά, με υψηλά πρότυπα…\nΩς γονείς, έχουμε χρέος, φέραμε ανθρώπους σ΄αυτό τον κόσμο..,\nΤι θα τους δίδασκα αν βαριόμουν ή φοβόμουν;…\nΑς μην εκλείψει η κρίση, γιατί χαθήκαμε!\nΤι να σχολιάσω; τι να γράψω; το κείμενό σου τα λέει όλα!!\nΜε πιάνει θλίψη που η καθημερινότητά μας «κοινοποιείται» για ένα like!\nΜαρ. 28, 2016 @ 12:45:28\nνα είσια πάντα καλά, καλή μου φίλη, τα λόγι ασου με στηρίζουν και μου δίνουν δύναμη.\nΠώς να πορευτείς μόνος σου, θέλεις κοντα΄σου συνοδοιπόρους…\nόσο για το τελευταίο που λες, για τα likes…\nο σύνδεσμος- ανάρτηση για την σημαία μας τόσο συγκινητική!\nΜαρ. 25, 2016 @ 21:33:39\nΠάρα πολύ όμορφο το κείμενό σου Αλεξία.\nΑπλές, αιώνιες αλήθειες που όσο και να προσπαθούν δεν μπορούν να εξοστρακίσουν.\nΕγώ θα κρατήσω αυτές τις δυο γραμμές που νομίζω ότι συνοψίζουν τα πάντα: «Έχουμε όμως χρέος, πρώτα χρέος απέναντι στην ίδια την Ζωή (στον Θεό που μάς την χάρισε) και έπειτα σε όσους συνέβαλαν στο να ζούμε ελεύθεροι σε αυτό τον τόπο.»\nΚαι δεν πρέπει να μας παίρνει από κάτω. Αυτές οι απλές αλήθειες είναι βαθιά χαραγμένες στις συνειδήσεις των περισσοτέρων, απλά πρέπει να γίνουν ορισμένα πράγματα (δυσάρεστα δυστυχώς) για να αναγκαστούμε να τις ξεθάψουμε κάτω από τη σαβούρα που ‘έκατσε’ πάνω τους τόσα χρόνια.\nΣήμερα στην Εκκλησία όταν ήρθε η ώρα να ψάλλουν το ‘Τη Υπερμάχω’ ο ιερέας είπε, ‘Όλοι μαζί’. Και αρχίσαμε όλοι και τότε άρχισαν να χτυπούν χαρμόσυνα οι καμπάνες. Παιδιά δεν ξέρω τι έπαθα, ένα ρίγος και μ’ έπιασαν τα κλάματα. Και είπα, ‘πω πω ρεζίλι θα γίνω’ και σταμάτησα και συνέχισα να το ψάλλω από μέσα μου. Και μετά είπα, ‘όχι πρέπει να το ψάλλω κι εγώ’, και πάλι τα ίδια, πάλι κλάματα ..\nΑει στο καλό είπα, τι με πιάνει ώρες ώρες. Αυτό το συναίσθημα όμως είναι μεταδιδόμενο, η όλη ατμόσφαιρα ήταν μαγική, οι καμπάνες μία έκρηξη.\nΘέλω να πω, και σε σχέση με τις δύο γραμμές του κειμένου σου που έβαλα πιο πάνω, ότι ο Θεός και η Ελευθερία ήταν και θα είναι το ζητούμενο για τον Έλληνα, ‘Υπέρ Πίστεως και Πατρίδος’. Αυτή είναι η μοίρα του δικού μας Έθνους αν θες, και αν εμείς κάνουμε ό,τι καλύτερο μπορούμε, ο Θεός θα κάνει τα υπόλοιπα.\nΝα είσαι πάντα καλά και ο Θεός να έχει καλά εσένα και την οικογένειά σου.\nΜαρ. 28, 2016 @ 12:47:39\nΦαίη, σε ευχαριστώ πάρα πολύ για όλα όσα έγραψες!\nΤα κρατώ όλα στην ψυχή και στην καρδιά μου και τονίζω μαζί σου, για να μην ξεχνιέμαι και αποθαρρύνομαι:\n«Ας του έχουμε εμπιστοσύνη».\nΜαρ. 25, 2016 @ 23:22:53\nένα πολύ όμορφο κείμενο , με ανάλογες σκέψεις και προβληματισμούς, από την Κλειώ:\nΜαρ. 26, 2016 @ 01:13:31\nΟύτε κι εγώ θέλω να πιώ το τρελό νερό Αλεξία μου!\nΚανείς μας να μην το πιεί!\nΧρόνια Πολλά κι Ελεύθερα!!!\nΜαρ. 28, 2016 @ 12:48:16\nΑς μείνουμε ενωμένοι και αγαπημένοι και ας γίνουμε πολλοί!\n«εν τη ενώσει η ισχύς!»\nΜαρ. 26, 2016 @ 09:46:23\nΑλεξία μου έχουμε φοβερή σύμπνοια απόψεων! Και ειλικρινά χαίρομαι τόσο που δεν είμαι μόνη απέναντι σε αυτό το χάος!!! Φέτος ήταν η πρώτη φορά που αισθάνθηκα ότι τα πράγματα έχουν πάρει επικίνδυνη τροπή! Αποφασίζω όμως πως κανένας δεν θα με κάνει να αισθάνομαι ένοχη για το γεγονός ότι αγαπώ και σέβομαι την πατρίδα μου!\nΜαρ. 28, 2016 @ 12:50:02\nΚαι εγώ Κλειώ μου, χάρηκα τόσο πολύ με την δική σου ανάρτηση!\nπού φτάσαμε, να μιλούμε για τα αυτονόητα…\nΑφού χρειάζεται, όμως, δεν θα διστάσουμε να το κάνουμε.\nΟύτε εθνικιστές είμαστε, ούτε φανατικοί.\nΑγαπούμε όμως την Πατρίδα μας…\nΜαρ. 26, 2016 @ 15:32:18\nΜαρ. 28, 2016 @ 12:50:29\nΜαρ. 27, 2016 @ 11:21:12\nΣάς ευχαριστώ θερμά για την ανταπόκριση και για την αγάπη σας.\nΤα σχόλιά σας μου έδωσαν μεγάλη χαρά και δύναμη…\nΖητώ συγγνώμη που δεν απάντησα προσωπικά στον καθένα,αλλά θα το προσπαθήσω μέσα τις επόμενες ημέρες.\nΜαρ. 27, 2016 @ 13:11:54\nΣε συγχαίρω Αλεξία μου γι’αυτό σου το άρθρο και σ’ευχαριστώ από βάθους καρδιάς!Ας έχουμε όλοι μας φώτηση από τον Άγιο Θεό για να γαλουχήσουμε τα παιδιά μας με ορθοδοξία και Ελλάδα..\nΜαρ. 28, 2016 @ 12:51:21\nΑμήν, Ελευθερία μου.\nΑς αλληλοστηριζόμαστε σε αυτόν τον αγώνα μας και ας ευχόμαστε πάντα ο ένας για τον άλλον .\nTrackback: «Ως Ελληνίδα νιώθω περηφάνεια και ευγνωμοσύνη για τον τόπο που γεννήθηκα, αλλά νιώθω και το χρέος του ελληνισμού προς όλο τον κόσμο…» | Σ�


MONO 17€ βαφή μαλλιών, κούρεμα, μάσκα ενυδάτωσης & φορμάρισμα μαλλιών ή 22€ βαφή μαλλιών, κούρεμα, μάσκα ενυδάτωσης & χτένισμα μαλλιών, στο κομμωτήριο Ιmage Coiffure στο Νέο Κόσμο (μετρό Συγγρού-Φίξ). - ΠΡΟΣΦΟΡΕΣ Bonusdeals.gr\nMONO 17€ βαφή μαλλιών, κούρεμα, μάσκα ενυδάτωσης & φορμάρισμα μαλλιών ή 22€ βαφή μαλλι...\nΔυνατότητα εξαργύρωσης προσφοράς άμεσα με την αγορά του κουπονιού έως τις 31/03/2022. Η προσφορά ισχύει Τρίτη-Πέμπτη-Παρασκευή 9.00-20.00, Τετάρτη 9.00-14.00 και Σάββατο 9.00-16.00. Εξαιρούνται οι επίσημες αργίες. Το κάθε κουπόνι ισχύει για 1 άτομο και αφορά συγκεκριμένα τις παρακάτω επιλογές: ~17€ για μία (1) βαφή μαλλιών, ένα (1) κούρεμα, μια (1) μάσκα ενυδάτωσης & ένα (1) φορμάρισμα μαλλιών. ή ~22€ για μία (1) βαφή μαλλιών, ένα (1) κούρεμα, μια (1) μάσκα ενυδάτωσης & ένα (1) χτένισμα μαλλιών. Επιπλέον χρέωση 3€ για μεγάλα μήκη μαλλιών, που καταβάλετε απευθείας στην επιχείρηση. Μπορούν να αγοραστούν απεριόριστα κουπόνια ανά χρήστη και να χρησιμοποιηθούν από τον ίδιο, από συγγενείς ή φίλους. Απαιτείται τηλεφωνική επικοινωνία 4 ημέρες νωρίτερα στο τηλέφωνο που αναγράφεται στο κουπόνι σας. Για ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1 ημέρα πριν. Τα ραντεβού κλείνονται πάντα με βάση την διαθεσιμότητα. Τα κουπόνια είναι απαραίτητο να εκτυπωθούν και να προσκομιστούν σε έντυπη μορφή.


Οδυσσέας: "Η μεγάλη συμμετοχή, «απάντηση των πολιτών ότι χρειάζεται προοδευτική παράταξη" - Kalimera Arkadia\nΟδυσσέας: "Η μεγάλη συμμετοχή, «απάντηση των πολιτών ότι χρειάζεται προοδευτική παράταξη"\nΔευτέρα, 13 Νοεμβρίου 2017 00:18\nΗ μεγάλη συμμετοχή των πολιτών στην εκλογική διαδικασία για την ανάδειξη του επικεφαλής του νέου ενιαίου πολιτικού φορέα της Κεντροαριστεράς "ήταν η απάντηση των πολιτών ότι χρειάζεται μια προοδευτική παράταξη στη χώρα" δήλωσε στον ραδιοφωνικό σταθμό του Αθηναϊκού - Μακεδονικού Πρακτορείου Ειδήσεων "Πρακτορείο 104,9 FM", ο βουλευτής Αρκαδίας της Δημοκρατικής Συμπαράταξης Οδυσσέας Κωνσταντινόπουλος.\nΟ κ. Κωνσταντινόπουλος που είχε αποσύρει την υποψηφιότητά του από την "κούρσα" για την εκλογή ηγεσίας του νέου πολιτικού φορέα της Κεντροαριστεράς για λόγους υγείας, επισήμανε επίσης, ότι, "η προοδευτική παράταξη είμαστε εμείς. Και θέλει (οι πολίτες που ψήφισαν στη διαδικασία) να δώσουμε πραγματικές, προοδευτικές αλλαγές (...). Σήμερα υπάρχει ένα δεδομένο που ξεπερνά τα κόμματα όλα. Το ξεπέρασαν με τη ψήφο τους οι πολίτες".\nΕισάγετε το όνομά σας...\tΤρίτη, 14 Νοεμβρίου 2017 04:03 Σύνδεσμος σχολίου\nΉθελα κι εγώ να βάλω για υποψήφιος αλλά είχα πάθει τράβηγμα στον ώμο. Τώρα που περάσαν οι εκλογές νομίζω μου γιατρεύτηκε και το τράβηγμα!\nΓΟΡΤΥΝΙΟΣ\tΔευτέρα, 13 Νοεμβρίου 2017 21:15 Σύνδεσμος σχολίου\nΔεν κάνετε το κοροιδο, διότι μέχρι τις εκλογές η μεγάλη παράταξη μπορεί να κάνει παρέα με τον Ακη; Αλήθεια τα 200000000 € του ΠΑΣΟΚ και τα 220.000.000€ της ΝΔ, θα τα πληρωσετε ή θα αλλάξει ΑΦΜ μετά από σας και η ΝΔ ;;;; Θα μας πεις κατι γιαυτά τα λεφτά αφού αυτά είναι σίγουρο ότι...ΔΕΝ ΤΑ ΦΑΓΑΜΕ ΜΑΖΙ. Θα περιμένω ξεκάθαρο δελτίο τύπου διότι καθε μερα μας ζαλίζεις με τις ανοησίες σου! Περιμένω...\nΑρκας\tΔευτέρα, 13 Νοεμβρίου 2017 09:57 Σύνδεσμος σχολίου\nΠλάκα θαχει να ζητάτε και ...... εκλογές με 150000 γερασμένα κομματοσκυλα και ελπιδοφόρα λ@@! Εσύ τώρα με την ....αυτονομη παρουσία σου θασαι με την Φώφη! Μην είσαι κορόιδο αφού και ο Βενιζέλος με αυτήν θα πάει! Πάμε στοίχημα;;;


European Business Review: ΠΑΝΑΓΗΣ ΚΑΡΕΛΛΑΣ: ΤΟ ΠΑΡΑΕΜΠΟΡΙΟ ΣΚΟΤΩΝΕΙ ΤΟ ΕΜΠΟΡΙΟ\nΠΑΝΑΓΗΣ ΚΑΡΕΛΛΑΣ: ΤΟ ΠΑΡΑΕΜΠΟΡΙΟ ΣΚΟΤΩΝΕΙ ΤΟ ΕΜΠΟΡΙΟ\nΟ πρόεδρος του Εμπορικού Συλλόγου της Αθήνας επισημαίνει τις τεράστιες ζημιές που προκαλούνται στην εμπορική δραστηριότητα από τις πορείες, τις απεργίες και το παραεμπόριο\n«Η κρίση, οι πορείες, οι απεργίες, έχουν καθηλώσει το εμπόριο, με αποτέλεσμα να χαθούν 200.000 θέσεις εργασίας». Αυτά υποστηρίζει σε συνομιλία που είχαμε μαζί του ο προέδρος του Εμπορικού Συλλόγου Αθηνών (ΕΣΑ) κ. Παναγής Καρέλλας και προσθέτει ότι «το παραεμπόριο σκοτώνει και αυτό με την σειρά του το επίσημο εμπόριο».\nΕπίσης, ο πρόεδρος του ΕΣΑ μάς τόνισε ότι υπάρχει έντονη ευθύνη της πολιτείας στο παραεμπόριο, η οποία ανέχεται να λειτουργούν στην αγορά παράνομα κυκλώματα λαθρεμπορίου και πώλησης προϊόντων «μαϊμού» τα οποία πλήττουν, αφ’ ενός, το επίσημο εμπόριο και, αφ’ ετέρου, τα επώνυμα προϊόντα. Στο πλαίσιο αυτό, ο κ. Παναγής Καρέλλας προτείνει το κράτος να εκχωρήσει στους νόμιμους μετανάστες ειδικά κτίρια όπου μπορούν να ασκήσουν την εμπορική τους δραστηριότητα, αλλά με σεβασμό προς τους νόμους.\nΑναφορικά με τις πορείες και τις απεργίες, ο πρόεδρος του ΕΣΑ τονίζει ότι είναι μία από τις βασικές αιτίες της αυξανόμενης ανεργίας στο εμπόριο, ενώ συμβάλλουν και στην δημιουργία αρνητικού προς την ζήτηση κλίματος απαισιοδοξίας. «Έτσι, εμφανίζουν επιδείνωση διαχρονικά προβλήματα του ελληνικού εμπορίου, το οποίο σήμερα καλείται να ανταποκριθεί σε μία μακροοικονομική και διαρθρωτική κρίση», είπε ο κ. Π.Καρέλλας.\nΤέλος, αναφερόμενος στα εμπορικά κέντρα, μάς είπε ότι υπάρχει χώρος και για τους μικρούς, αλλά και για τους μεγάλους, αρκεί να υπάρχουν κανόνες που να εξασφαλίζουν την εύρυθμη λειτουργία της αγοράς σε ένα περιβάλλον υγιούς ανταγωνισμού και σε καθεστώς ισονομίας και ισοπολιτείας. Αναφέρθηκε στον νόμο 3377/05 που θέτει τους όρους και τις προϋποθέσεις ίδρυσης εμπορικών κέντρων στην χώρα και που, όπως αποδείχθηκε στην πράξη, δεν λαμβάνει υπ’ όψι του σημαντικές παραμέτρους, όπως την συνύπαρξη των μικρών επιχειρήσεων με τα μεγάλα εμπορικά κέντρα, την προστασία του περιβάλλοντος και κυρίως την αποφυγή ολιγοπωλιακών πρακτικών και καταστάσεων και στο εμπόριο.\nΓια τον λόγο αυτόν χρειάζεται, σύμφωνα με τον πρόεδρο του ΕΣΑ, να γίνουν σημαντικές αλλαγές στον νόμο, αλλά ταυτόχρονα να θωρακιστεί ο τρόπος εφαρμογής του απαλείφοντας τις συναρμοδιότητες που μέχρι τώρα ορίζονται και τον καθιστούν στην ουσία ανεφάρμοστο. «Το θέμα δεν είναι να απαγορευτεί η ίδρυση εμπορικών κέντρων. Όμως, η άνευ περιορισμών και λογικών κριτηρίων ίδρυση, χωρίς την ύπαρξη σχεδίου προσδιορισμού χρήσεων γης και εμπορικής πολεοδομίας, θα οδηγήσει στον οικονομικό μαρασμό μεγάλο αριθμό παραδοσιακών μικρών επιχειρήσεων. Οι καιροί είναι δύσκολοι, το οικονομικό περιβάλλον αβέβαιο και η μικρομεσαία εμπορική επιχείρηση περνά ίσως την χειρότερη περίοδο ύπαρξής της. Δεν υπάρχει κανένας λόγος το κλίμα στον χώρο αυτόν να καταστεί ακόμα πιο δυσμενές με αστοχίες, ένδειξη αδιαφορίας και καθυστερήσεις», μάς είπε ο κ. Π.Καρέλλας.


Θανατική ποινή: Τι γνώμη έχουν οι Αμερικάνοι για τους δράστες μαζικών δολοφονιών - Pentapostagma.gr : Pentapostagma.gr\nΘανατική ποινή: Τι γνώμη έχουν οι Αμερικάνοι για τους δράστες μαζικών δολοφονιών\nΔημοσίευση: 6 Σεπτεμβρίου 2019, 8:58 μμ\nΌπως φαίνεται η πλειοψηφία των Αμερικανών δηλώνει πως επιθυμεί την επίσπευση της διαδικασίας για την επιβολή της θανατικής ποινής για υποθέσεις μαζικών δολοφονιών.\nΠερίπου έξι στους δέκα Αμερικανούς θέλουν να επισπευστεί η διαδικασία της επιβολής της θανατικής ποινής σε βάρος ατόμων που διαπράττουν μαζικές δολοφονίες, σύμφωνα με έρευνα της Rasmussen που ήλθε σήμερα στη δημοσιότητα.Η έρευνα που πραγματοποιήθηκε τηλεφωνικά και διαδικτυακά έδειξε ότι το 59% των Αμερικανών τάσσεται υπέρ μιας πρότασης που θα επιταχύνει τη διαδικασία της επιβολής της θανατικής ποινής για όσους κατηγορούνται για μαζικές δολοφονίες.\nΑπό την άλλη, το 21% των Αμερικανών δηλώνει αντίθετο, ενώ ένα ακόμη 21% παραμένει αναποφάσιστο σε σχέση με το συγκεκριμένο ζήτημα.\nΣημειώνεται ότι ο υπουργός Δικαιοσύνης των ΗΠΑ Ουίλιαμ Μπαρ έχει δηλώσει ότι θέλει να εξορθολογίσει τη δικαστική διαδικασία, προκειμένου να καταστεί πιο γρήγορη και πιο εύκολη σε ό,τι αφορά τις υποθέσεις μαζικών δολοφονιών και να επιβάλλεται πιο γρήγορα σε βάρος των δραστών η θανατική ποινή.\nΟ Αμερικανός πρόεδρος Ντόναλντ Τραμπ, τον Αύγουστο στον απόηχο δύο πολύνεκρων ένοπλων επιθέσεων που έλαβαν χώρα στο Τέξας και στο Οχάιο, είχε ζητήσει την επιβολή της θανατικής ποινής, άμεσα και με αποφασιστικότητα, σε βάρος ατόμων που διαπράττουν μαζικές δολοφονίες και εγκλήματα μίσους.\nΟ 19χρονος Άντονι Μάγιοπου άτμιζε για δύο χρόνια, επέζησε από καθαρή τύχη, όταν οι πνεύμονές του χτυπήθηκαν από μια μυστηριώδη\nΑποφεύγει μέχρι στιγμής την πολεμική σύγκρουση ο Τραμπ, αλλά μέσω κυρώσεων χτυπάει την οικονομία του Ιράν. Οι ΗΠΑ επέβαλαν κυρώσεις\nΤραμπ: Τι απάντησε σχετικά με το «μυστήριο» με τα εικοσαδόλαρα – Εικόνα\nΟ πρόεδρος των ΗΠΑ, απαντά σχετικά με την τέλεια χρονισμένη φωτογραφία του δείχνει να έχει στην τσέπη του ένα χαρτονόμισμα\nΗ Ουάσιγκτον διέταξε χθες την απέλαση από τις ΗΠΑ δύο μελών της κουβανικής αντιπροσωπείας στα Ηνωμένα Έθνη και περιόρισε στο


Ότι πρέπει να γνωρίζετε για την παχυσαρκία | Otherside.gr\nΌτι πρέπει να γνωρίζετε για την παχυσαρκία\n27 Μαρτίου 2011 Γεύσεις & Διατροφή, Υγεία & Επιστήμη\nΗ παχυσαρκία αποτελεί ένα διεθνώς αναγνωρισμένο παράγοντα κινδύνου για τη δημόσια υγεία και έχει λάβει στις μέρες μας διαστάσεις παγκόσμιας επιδημίας. Η ”νόσος του πάχους” αποτελεί επιβαρυντικό παράγοντα λειτουργίας του οργανισμού, ενώ συνδέεται άμεσα με δεκάδες άλλες θανατηφόρες ασθένειες.\nΓεύμα ανά τρεις ώρες\nΤο κλειδί στο αδυνάτισμα είναι η ρύθμιση του μεταβολισμού. Δημιουργούμε αυστηρό πρόγραμμα γευμάτων το οποίο τηρούμε ‘’ευλαβικά’’.\nΕπιλογή ποιοτικών τροφών\nΕπιλέγουμε μόνο φυσικά τρόφιμα με βασικό κριτήριο την ενεργειακή τους αξία. Αποφεύγουμε το ΄΄γρήγορο φαγητό και τα τρανς λιπαρά.\nΣωματική άσκηση τρεις φορές την εβδομάδα\nΕπτά, τουλάχιστον, ώρες ύπνο\nΗ παχυσαρκία αποτελεί έναν από τους μεγαλύτερους κινδύνους για τη δημόσια υγεία. Εάν εξετάσουμε τον αριθμό των ανθρώπων που χάνουν τη ζωή τους από προβλήματα που συσχετίζονται με το πάχος θα καταλάβουμε ότι το ζήτημα είναι ιδιαίτερα σοβαρό. Στη χώρα μας η παχυσαρκία θεωρείται η τρίτη βασικότερη αιτία θανάτου, μετά τις καρδιαγγειακές παθήσεις και τον καρκίνο. Ενδεικτικά να σημειώσουμε ότι, στο σύνολο του πληθυσμού, σε ποσοστό 35,2% οι Έλληνες εμφανίζονται να είναι υπέρβαροι και σε 22,5% παχύσαρκοι. Από αυτούς αρκετοί αντιμετωπίζουν σοβαρό πρόβλημα υγείας, όπως διαβήτη, καρδιαγγειακά νοσήματα, εγκεφαλικά επεισόδια, υπέρταση και καρκίνο.\nΔεν θα πιστεύετε πόσο γρήγορα μπορείτε να φτιάξετε μια φρουτοσαλάτα με αυτές τις κινήσεις (Video)


Ευχαριστήρια επιστολή προς τον Δήμο Σιντικής - SERRESPOST\nΑρχική Επικαιρότητα Tοπικές ειδήσεις Ευχαριστήρια επιστολή προς τον Δήμο Σιντικής\nΕυχαριστήρια επιστολή προς τον Δήμο Σιντικής\nΟ Δήμος Σιντικής και η Σχολική Επιτροπή Δευτεροβάθμιας Εκπαίδευσης, προχώρησαν στην παροχή φωτοτυπικού μηχανήματος προς το Παλλατίδειο Γενικό Λύκειο Σιδηροκάστρου.\nΤο γεγονός που εκτιμήθηκε ιδιαιτέρως από τους εκπαιδευτικούς του σχολείου, καθώς αποτελεί σημαντικό και απαραίτητο εργαλείο για τις ανάγκες των μαθημάτων.\nΕκ μέρους της Διεύθυνσης και του Συλλόγου Διδασκόντων, ο Διευθυντής του Παλλατίδειου Γενικού Λυκείου Σιδηροκάστρου κος Δημήτριος Χατζηπαναγιώτου, απέστειλε Ευχαριστήρια Επιστολή στον Δήμο Σιντικής.\nΠιο συγκεκριμένα στη Σχολική Επιτροπή Δευτεροβάθμιας Εκπαίδευσης για την παροχή φωτοτυπικού μηχανήματος ικανοποιώντας ένα πάγιο αίτημα και συντελώντας στη βελτίωση της καθημερινής λειτουργίας του σχολείου.\nΠροηγούμενο άρθροH ευφυής γεωργία στα πανεπιστήμια – Η καινοτομία θα έρθει από τα θρανία\nΕπόμενο άρθροΔημοτικοί υπάλληλοι θα λάβουν αναδρομικά 13ο και 14ο μισθό – Δικαστική δικαίωση


Την Κυριακή η συνέλευση της Λαϊκής Στάσης Πληρωμών - Flashnews.gr\nΤην Κυριακή η συνέλευση της Λαϊκής Στάσης Πληρωμών\nΣυνεχίζει τη δράση της η Λαϊκή Στάση Πληρωμών με νέα παρέμβασή της στο Ειρηνοδικείο Ηρακλείου απέτρεψε για μια ακόμη φορά πλειστηριασμό ακινλητων στις 15/5. Την Κυριακή στις 19:30 είναι η επόμενη τακτική συνέλευση της Λ.Σ.Π.\n"Καλούμε όλο τον λαό του Ηρακλείου,να συνεχίσει να μας στηρίζει με την παρουσία του κάθε Τετάρτη στο Ειρηνοδικείο καθώς και κάθε Κυριακή στις 19:30 μ.μ.,στην τακτική μας συνέλευση στην πλατεία Ελευθερίας.\nΟΛΟΙ ΤΗΝ ΚΥΡΙΑΚΗ 19/5/13 και ώρα 19:30 ΣΤΗΝ ΠΛΑΤΕΙΑ ΕΛΕΥΘΕΡΙΑΣ ΓΙΑ ΤΗΝ ΕΠΟΜΕΝΗ ΣΥΝΕΛΕΥΣΗ!!!!\nΑλλη μια δυναμική παρέμβαση της Λ.Σ.Π.,πραγματοποιήθηκε στις 15/5/'13 στο Ειρηνοδικείο Ηρακλείου.\nΠλήθος κόσμου παραβρέθηκε,μετά από κάλεσμα που κάναμε μέσω έντυπου και ηλεκτρονικού τύπου,συμβάλλοντας στην προσπάθειά μας,για την αναστολή πλειστηριασμών ιδιωτικών περιουσιών από τις τράπεζες.\nΠαρουσία αστυνομικής δύναμης,βρεθήκαμε λίγο πριν τις 16:00 έξω από την είσοδο,αλλά όπως φάνηκε οι συμβολαιογράφοι ήταν καλά προετοιμασμένοι και με ύπουλο τρόπο πέρασαν μέσα στο κτίριο.\nΗ αντίδρασή μας ήταν άμεση,καθώς μπήκαμε κι εμείς, παρόλη την προσπάθεια των αστυνομικών να μας εμποδίσουν.\nΚαταλάβαμε την αίθουσα που θα λάμβανε χώρα η εκδίκαση των υποθέσεων,φωνάζοντας ταυτόγχρονα συνθήματα και εμποδίζοντας την είσοδο στα τραπεζικά κοράκια.\nΗ στάση των συμβολαιογράφων,ήταν θρασύτατη,ειρωνική και άκρως εριστική εναντίον μας. Μάλιστα έφτασαν στο σημείο,να ζητήσουν παρέμβαση εισαγγελέα,για να μας απομακρύνει από τον χώρο.\nΣυνεχίζοντας εμείς ακάθεκτοι,παραμείναμε ενδυναμώνοντας την στάση μας και ερχόμενοι σε συνεχή αντιπαράθεση μαζί τους.\nΚάποια στιγμή,εισέβαλλαν στην αίθουσα δύο διμοιρίες ΜΑΤ,προσπαθώντας να μας βγάλουν έξω,προκαλώντας την έντονη αντίδραση όλων μας!!!\nΗ ατμόσφαιρα πυροδοτήθηκε ακόμα περισσότερο,όταν έφτασαν οι εκπρόσωποι των τραπεζών,οι οποίοι με απαράδεκτα χλευαστικό τρόπο,ειρωνεύτηκαν την όλη μας προσπάθεια,με αποτέλεσμα να προκληθούν φραστικά επεισόδια και να ανέβει η ένταση.\nΠαρά την συνεχή προσπάθεια των ΜΑΤ,να μας αναγκάσουν να αποχωρήσουμε,παραμείναμε μέχρι και την τελευταία στιγμή,όπου όλοι μαζί τραγουδώντας τον Εθνικό 'Υμνο,καταφέραμε για άλλη μια φορά,να αναστείλουμε την όλη διαδικασία."\nΣάββατο, 18 Μαΐου 2013, 17:43


Με αποδοκιμασίες και αβγά «υποδέχθηκαν» τον Μηταράκη στην Ορεστιάδα – ΦΩΝΗ ΤΗΣ ΡΟΔΟΠΗΣ\nΜε αποδοκιμασίες και αβγά «υποδέχθηκαν» τον Μηταράκη στην Ορεστιάδα\nΕκατοντάδες κάτοικοι πραγματοποίησαν συγκέντρωση διαμαρτυρίας κατά της επέκτασης του ΚΥΤ Φυλακίου\nΜε συγκέντρωση διαμαρτυρίας κατά της επέκτασης του Κ.Υ.Τ στο Φυλάκιο και με αποδοκιμασίες, υποδέχτηκαν εκατοντάδες κάτοικοι της Ορεστιάδας, τον Υπουργό Μετανάστευσης και Ασύλου Νότη Μηταράκη, ο οποίος πραγματοποιεί διήμερη επίσκεψη στην περιοχή.\nΟ Υπουργός Μετανάστευσης και Ασύλου, έφτασε αργά το μεσημέρι στο Δημαρχείο Ορεστιάδας, προκειμένου να συναντηθεί με τον Δήμαρχο Βασίλη Μαυρίδη και εκπροσώπους της «Επιτροπής Αγώνα» που τάσσεται κατά της επέκτασης του Κέντρου Υποδοχής Ταυτοποίησης προσφύγων, μεταναστών, στην περιοχή Φυλάκιο.\nΕκεί ωστόσο, εκατοντάδες κάτοικοι της περιοχής που είχαν συγκεντρωθεί από νωρίς, υποδέχτηκαν τον υπουργό με αποδοκιμασίες και φωνές, κάτω υπό την επίβλεψη ισχυρών αστυνομικών δυνάμεων που είχαν αποκλείσει τον χώρο γύρω από το δημαρχείο.\nΟι αποδοκιμασίες συνεχίστηκαν καθ’ όλη τη διάρκεια της παρουσίας του κ. Μηταράκη και των συνεργατών του στο δημαρχείο Ορεστιάδας και κορυφώθηκαν τη στιγμή της αποχώρησης του, οπότε και οι αστυνομικοί σχημάτισαν κλοιό γύρω από το αυτοκίνητο του, για να φύγει με ασφάλεια. Παρόλα αυτά, πολλοί πέταξαν προς την αυτοκινητοπομπή του υπουργού, μπουκάλια, αυγά και κροτίδες.\nΑμέσως μετά, η συγκέντρωση διαμαρτυρίας συνεχίστηκε έξω από ΚΥΤ Φυλακίου, το οποίο επισκέφθηκε ο υπουργός.\nΣτη συγκέντρωση συμμετείχαν μεταξύ άλλων ο Αγροτικός και Κτηνοτροφικός Σύλλογος Αλεξανδρούπολης, ο Σύλλογος Αινήσιο Δέλτα Έβρου και ο Αγροτικός Σύλλογος Σουφλίου.\nΜηταράκης: «Αδιαπραγμάτευτη η πολιτική της κυβέρνησης για μείωση των ροών»\nΠροσερχόμενος στη συνάντηση που πραγματοποιήθηκε στο δημαρχείο Ορεστιάδας, Ο Νότης Μηταράκης σημείωσε πως η πολιτική της κυβέρνησης για τη μείωση των ροών είναι αδιαπραγμάτευτη.\n«Για την κυβέρνηση της Ν.Δ. οι ροές και το μεταναστευτικό είναι ένα μεγάλο πρόβλημα για τη χώρα και εφαρμόζουμε μια πολύ αυστηρή μεταναστευτική πολιτική που βάζει δύο με τρεις στόχους. Τη μείωση των ροών -και πέρυσι είδατε μειώθηκαν οι ροές κατά 80%- και τον περιορισμό των επιπτώσεων στις τοπικές κοινωνίες.\nΣ’ αυτές τις δύο παραμέτρους, στο πλαίσιο δηλαδή της μείωσης των ροών και της μείωσης των επιπτώσεων και για τον Έβρο και για όλη τη χώρα σ’ αυτή τη βάση, με μεγάλη χαρά θα συζητήσω μαζί σας, και μ’ εσάς και με τα μέλη της Επιτροπής Αγώνα, τους επικεφαλής των παρατάξεων αλλά και με την Περιφερειακή Αυτοδιοίκηση του Έβρου. Νομίζω ότι όλοι συμφωνούμε ότι η χώρα μας δεν μπορεί και δεν πρέπει να είναι η πύλη εισόδου για τους λαθροδιακινητές για την Ευρώπη.\nΆρα η φύλαξη των συνόρων, οι συνοριοφύλακες και η γραμμή άμυνας, με τα κλειστά ελεγχόμενα κέντρα στο βαθμό που θα συζητήσουμε και σήμερα, είναι για εμάς απαραίτητα για να μην ξαναβιώσουμε ποτέ αυτά που βιώσαμε τα προηγούμενα χρόνια», δήλωσε χαρακτηριστικά ο κ. Μηταράκης.\nTAGS:VideoΒασίλης ΜαυρίδηςΔΗΜΟΦΙΛΗΈβροςΜετανάστεςΝότης Μηταράκης\nΧαρίτου: «Να σταματήσει η κυβέρνηση να εμπαίζει τους επαγγελματίες της εστίασης»


Κάρολος Παπούλιας - Metapedia\nΟ Κάρολος Παπούλιας, Έλληνας πολιτικός, ιδρυτικό μέλος του Πα.Σο.Κ. που διατέλεσε βουλευτής, φίλος της οικογένειας του Ανδρέα Παπανδρέου που διατέλεσε υπουργός των κυβερνήσεων του κόμματός του και 6ος Πρόεδρος της Ελληνικής Δημοκρατίας, γεννήθηκε στις 4 Ιουνίου 1929 στο Μολυβδοσκέπαστο του νομού Ιωαννίνων.\nΕίναι παντρεμένος με την ψυχολόγο Μαρία, [Μαίη], Πάνου-Παπούλια και απέκτησαν τρεις κόρες, τη Φανή που είναι ιστορικός και τη Βίκυ, παιδαγωγό στο επάγγελμα, που γεννήθηκαν στην Αθήνα και την Άννα, φωτογράφο, που γεννήθηκε στην Κολωνία, όταν μετά το 1963 εγκαταστάθηκαν στη Γερμανία, όπου η σύζυγος και οι κόρες του είναι έκτοτε μόνιμοι κάτοικοι.\n- Πρόεδρος Δημοκρατίας -\nΈναρξη Θητείας : 12 Μαρτίου 2005\nΛήξη θητείας : 12 Μαρτίου 2015\n1.2.1 Κομματική δραστηριότητα\n1.4 Πρόεδρος Δημοκρατίας\n1.6 Συγγραφικό έργο\nΠατέρας του ήταν ο υποστράτηγος [εύελπις τάξεως 1911], Γρηγόριος Παπούλιας, με καταγωγή από την Κορινθία και μητέρα του η Ηπειρώτισσα Βασιλική Παπούλια, που ανήκε σε μια από τις παλαιότερες οικογένειες της Παραμυθιάς στο νομό Θεσπρωτίας. Οφείλει το όνομά του στον στον Καρλ Κάουτσκι, καθώς τόσο ο νονός του στρατηγός Βλάχος, όσο και ο πατέρας του ήταν θαυμαστές του Αυστριακού σοσιαλιστή στοχαστή. Το 1936 έμεινε ορφανός από τον πατέρα του. Τελείωσε το δημοτικό σχολείο Πωγωνιανής και συνέχισε τις γυμνασιακές του σπουδές διαδοχικά στα Γυμνάσια Πωγωνιανής, Ζωσιμαίας Ιωαννίνων, Παλαιού Φαλήρου, στο 7ο Γυμνάσιο Παγκρατίου. Το 1937 μαζί με τη μητέρα του εγκαταστάθηκαν στην Αθήνα, όμως λίγο καιρό αργότερα επέστρεψαν στην Πωγωνιανή Ηπείρου, όπου το 1941 η οικογένεια Καναβού τον δήλωσε ως 14ο μέλος της, προκειμένου να δικαιούται συσσίτιο.\nΤο 1943 έγινε αντάρτης στο 15ο Σώμα του ΕΛΑΣ, μεταφέροντας πληροφορίες, το 1944 οργανώθηκε στην ΕΠΟΝ και έλαβε μέρος στη μάχη με τους Γερμανούς, στο Χάνι Δελβινάκι. Το 1945, στη διάρκεια του Εμφυλίου πολέμου εγκαταστάθηκε με τη μητέρα του στην οδό Φιλολάου 31 στο Παγκράτι, στην Αθήνα, όπου θα εργαστεί ως ταχυδρόμος στο Σανατόριο «Σωτηρία». Στα νεανικά του χρόνια ήταν αθλητής του βόλλεϋ, αγωνιζόμενος στον Εθνικό Γυμναστικό Σύλλογο, του οποίου αργότερα έγινε πρόεδρος, ενώ υπήρξε μέλος μέχρι τα 28 του χρόνια, της Εθνικής Ομάδας βόλλεϋ καθώς και πρωταθλητής Ελλάδος στο άλμα επί κοντώ, τα χρόνια 1947-48-49, την εποχή των Ρουμπάνη και Ρήγα Ευσταθιάδη. Τον Ιανουάριο του 1952, σε ηλικία 23 ετών, παρουσιάστηκε στο Κέντρο Εκπαίδευσης Νεοσυλλέκτων Κορίνθου, για να υπηρετήσει τη στρατιωτική του θητεία στο Πεζικό. Κρίθηκε ανυπότακτος και στη υπηρέτησε στη Σχολή Πληροφοριών, όπου εκπαιδεύτηκε ως ανακριτής αιχμαλώτων.\nΣπούδασε νομικά στο Πανεπιστήμιο Αθηνών, και στα Πανεπιστήμια Μιλάνου και Κολωνίας, όπου στις 4 Ιουλίου 1968 υπέβαλε διδακτορική διατριβή στην Νομική Σχολή. Εισηγητής του ήταν καθηγητής Gerhard Kegel και συνεισηγητής ο καθηγητής Gottfried Baumgärtel, η διατριβή είχε τον τίτλο «Erwerb und Verlust des unmiHelbaren Besitzes im griechishen und deutschen Recht», [«Η κτήση και η απώλεια της Νομής και το ελληνικό και γερμανικό δίκαιο»]. Στη διάρκεια της συγγραφής του ανέτρεξε σε 203 μελέτες από τις οποίες 136 γερμανικής, 23 ελληνικής, 17 γαλλικής, 16 ιταλικής, 4 αυστριακής και 9 ελβετικής βιβλιογραφίας. Υπήρξε επιστημονικός συνεργάτης του Ινστιτούτου Νοτιοανατολικής Ευρώπης του Πανεπιστημίου του Μονάχου.\nΤο στρατιωτικό καθεστώς του 1967 τον βρήκε στην τότε Δυτική Γερμανία, όπου πρωτοστάτησε στην οργάνωση της Σοσιαλιστικής Δημοκρατικής Ένωσης Εξωτερικού, που όριζε τον σοσιαλισμό ως «κίνημα λαϊκό, δημοκρατικό και ανθρωπιστικό» για την διεκδίκηση των «τελικών» του στόχων, δηλαδή την «κατάργηση της εκμετάλλευσης ανθρώπου από άνθρωπο», [ΣΔΕ/966:5,28], της οποίας εκλέχτηκε Γενικός Γραμματέας. Διατέλεσε ιδρυτικό μέλος συνδικαλιστικής οργανώσεως και τακτικός συνεργάτης της ελληνικής ραδιοφωνικής εκπομπής της Deutsche Welle. Γνωρίζει και ομιλεί γερμανικά, γαλλικά και ιταλικά.\nΔιατέλεσε μέλος του Πα.Σο.Κ. καθώς και μέλος\nτης Κεντρικής Επιτροπής,\nτου Συντονιστικού Συμβουλίου,\nτου Εκτελεστικού Γραφείου,\nτης Πολιτικής Γραμματείας,\nΓραμματέας της Επιτροπής Διεθνών Σχέσεων από τον Απρίλιο του 1975 μέχρι το 1985,\nμέλος της Συντονιστικής επιτροπής των Σοσιαλιστικών και Προοδευτικών κομμάτων της Μεσογείου.\nΑπέτυχε να εκλεγεί στις εκλογές του Δεκεμβρίου 1974 ως υποψήφιος βουλευτής Ιωαννίνων, αν και πρώτος αριθμό ψήφων, ενώ εκλέγονταν έκτοτε συνεχώς από το 1977 έως το 2004.\nυφυπουργός Εξωτερικών από τις 21 Οκτωβρίου 81 έως 8 Φεβρουαρίου 1984,\nαναπληρωτής υπουργός Εξωτερικών από τις 8 Φεβρουαρίου 1984 έως 5 Ιουνίου 1985 και από τις 5 Ιουνίου 1985 έως 26 Ιουλίου 1985,\nυπουργός Εξωτερικών από τις 26 Ιουλίου 1985 έως 18 Νοεμβρίου 1988 και από τις 18 Νοεμβρίου 1988 έως 17 Ιουνίου 1989,\nυπηρεσιακός υπουργός Εξωτερικών από τις 18 Ιουνίου 1989 έως 2 Ιουλίου 1989,\nαναπληρωτής υπουργός Εθνικής Άμυνας από τις 23 Νοεμβρίου 1989 έως 13 Φεβρουαρίου 1990, στην οικουμενική κυβέρνηση Ξενοφώντα Ζολώτα,\nυπουργός Εξωτερικών από τις 13 Οκτωβρίου 1993 έως 8 Ιουλίου 1994, από τις 8 Ιουλίου 1994 έως 15 Σεπτεμβρίου 1995 και από τις 15 Σεπτεμβρίου 1995 έως 22 Ιανουαρίου 1996.\nΜε αυτή του την ιδιότητα ήταν επικεφαλής του Συμβουλίου Υπουργών της Ε.Ε. στη διάρκεια της ελληνικής προεδρίας το 1994, ενώ ήταν μέλος της Ομάδας Επαφής για την πρώην Γιουγκλοσλαβία, στην προσπάθεια για την επίλυση της κρίσης στη Βοσνία-Ερζεγοβίνη, ενώ την υπογραφή του έχει η ενδιάμεση συμφωνία της χώρας μας με την FYROM.\nΕίναι επίτιμος Διδάκτορας:\nτου Τμήματος Διεθνών και Ευρωπαϊκών Οικονομικών και Πολιτικών Σπουδών του Πανεπιστημίου Μακεδονίας,\nτων Τμημάτων Ιστορίας–Αρχαιολογίας και Φιλοσοφίας, Παιδαγωγικής και Ψυχολογίας του Πανεπιστημίου Ιωαννίνων,\nτης Φιλοσοφικής Σχολής του Πανεπιστημίου της Περούτζια, στις 26 Ιανουαρίου 2006,\nτου Τμήματος Νομικής του Πανεπιστημίου Αθηνών , από τις 8 Φεβρουαρίου 2008,\nτου Ευρωπαϊκών Σπουδών του Πανεπιστημίου Πειραιώς , από τις 26 Μαΐου 2011,\nτης Νομικής Σχολής του Δημοκρίτειου Πανεπιστημίου Θράκης, την 1η Οκτωβρίου 2008,\nτου έχει απονεμηθεί\nτιμητική διάκριση του Τάγματος των Σταυροφόρων του Παναγίου Τάφου, , στις 11 Ιουλίου 2011,\nενώ είναι επίσης επίτιμος δημότης του Μιλάνου και του Αργυροκάστρου και έχει τιμηθεί στις 26 Μαρτίου 2010, με το Χρυσό Μετάλλιο της Πόλεως των Ιωαννίνων.\nΤο όνομα του δόθηκε σε παραλίμνια οδό των Ιωαννίνων, μετά από ομόφωνη απόφαση του δημοτικού συμβουλίου της πόλεως, η οποία ξεκινά από το πάρκο Κατσάρη και φτάνει ως τη Βογιάνο, που ονομάστηκε Λεωφόρος Κάρολου Παπούλια .\nΕκλέχθηκε Πρόεδρος της Δημοκρατίας \nστις 8 Φεβρουαρίου 2005 και στις 12 Μαρτίου διαδέχθηκε τον Κωστή Στεφανόπουλο,\nμε την σύμπραξη των κομμάτων Πα.Σο.Κ. και Νέα Δημοκρατία, αποσπώντας 279 ψήφους σε σύνολο 300 βουλευτών.\nΕπανεκλέχθηκε  για 2η συνεχή θητεία\nστις 3 Φεβρουαρίου 2010, σε ψηφοφορία στην οποία πήραν μέρος 298 βουλευτές.\nΥπέρ του ψήφισαν 266 βουλευτές από τα κόμματα Πα.Σο.Κ., Νέα Δημοκρατία και Λαϊκό Ορθόδοξο Συναγερμό, [Λα.Ο.Σ.], ενώ "Παρών" ψήφισαν 32 βουλευτές, από το Κομμουνιστικό Κόμμα Ελλάδας, [Κ.Κ.Ε.], και Συνασπισμό Ριζοσπαστικής Αριστεράς, [Συ.Ριζ.Α.] και στις 12 Μαρτίου 2010 ανέλαβε τα καθήκοντά του.\nΗ αναγγελία της εκλογής του από την τότε Πρόεδρο της Βουλής Άννα Ψαρούδα-Μπενάκη, αποτελεί αντικείμενο αντιπαραθέσεων και δυσμενούς κριτικής. Στην προσφώνησή της  η τότε Πρόεδρος της Βουλής ανέφερε ότι «τα εθνικά σύνορα και ένα μέρος της εθνικής κυριαρχίας θα περιορισθούν χάριν της ειρήνης, της ευημερίας και της ασφάλειας στη διευρυμένη Ευρώπη, τα δικαιώματα του ανθρώπου και του πολίτη θα υποστούν μεταβολές καθώς θα μπορούν να προστατεύονται, αλλά και να παραβιάζονται από αρχές και εξουσίες πέραν των γνωστών και καθιερωμένων και πάντως η Δημοκρατία θα συναντήσει προκλήσεις και θα δοκιμασθεί από ενδεχόμενες νέες μορφές διακυβέρνησης.»\nΣτη διάρκεια της θητείας του στο υπουργείο των Εξωτερικών, εμφανίστηκε ως ένας από τους δανειστές του τότε πρωθυπουργού και προσωπικού του φίλου Ανδρέα Παπανδρέου, στην κατασκευή της κατοικίας στην οδό Αγράμπελης. Ως πρόεδρος της Δημοκρατίας, έχει συνδέσει το όνομά του με τις υπογραφές για την επιβολή επαχθών δημοσιονομικών μέτρων σε βάρος της Ελλάδος, από μέρους του Διεθνούς Νομισματικού Ταμείου και με την εγκατάσταση τριμερούς επιτροπής, [«Τρόικας»], ελέγχου των δημόσιων Οικονομικών. Στην επέτειο της απελευθερώσεως της Θεσσαλονίκης την 26η Οκτωβρίου 2011, πολίτες δεν επέτρεψαν τη διεξαγωγή της καθιερωμένης παρελάσεως και τον ανάγκασαν να απομακρυνθεί  από την εξέδρα των επισήμων.\nσειρά άρθρων πολιτικής και κοινωνιολογικής σκέψης σε ευρωπαϊκές εφημερίδες και περιοδικά με την υπογραφή «Karl Papoulias»,\n«Ein Brevier griechischer Resistancegeschicchte», περιεκτική ανατομία της Ελληνικής Αντίστασης, [εκδόσεις «Suhrkamp», Frankfurt, 1969]\nΚάρολος Παπούλιας Αφιέρωμα από το Mega Channel\nΟ άγνωστος Κάρολος Παπούλιας\n↑ Προσφώνηση του Πρύτανη και ομιλία Κάρολου Παπούλια\n↑ Η αναγόρευση σε διδάκτορα από το Πανεπιστήμιο Πειραιώς\n↑ Τιμητική διάκριση στον Κάρολο Παπούλια\n↑ Λεωφόρος Κάρολου Παπούλια\n↑ Πώς ο κ. Καραμανλής επέλεξε για Πρόεδρο τον κ. Παπούλια εφημερίδα «Το Βήμα», 31 Ιανουαρίου 2010\n↑ Δήλωση αποδοχής προτάσεως υποψηφιότητας\n↑ Η προσφώνηση της Άννας Ψαρούδα\n↑ Ματαιώθηκε η παρέλαση στη Θεσσαλονίκη\nΠρόεδροι Δημοκρατίας της Ελλάδας\nΠαύλος Κουντουριώτης | Θεόδωρος Πάγκαλος | Παύλος Κουντουριώτης | Αλέξανδρος Ζαϊμης | Γεώργιος Παπαδόπουλος | Φαίδων Γκιζίκης | Μιχαήλ Στασινόπουλος | Κωνσταντίνος Τσάτσος | Κωνσταντίνος Καραμανλής | Ιωάννης Αλευράς | Χρήστος Σαρτζετάκης | Κωνσταντίνος Καραμανλής | Κωνσταντίνος Στεφανόπουλος | Κάρολος Παπούλιας | Προκόπης Παυλόπουλος |Αικατερίνη Σακελλαροπούλου\nΑνακτήθηκε από «http://el.metapedia.org/m/index.php?title=Κάρολος_Παπούλιας&oldid=83944»\nΗ σελίδα αυτή τροποποιήθηκε τελευταία φορά στις 2 Ιουνίου 2019, στις 09:40.


Σπυρίδων Κώης | Νοσοκομείο ΥΓΕΙΑΣπυρίδων Κώης | Νοσοκομείο ΥΓΕΙΑ\nΣπυρίδων Κώης\tΠΑΘΟΛΟΓΟΣ\n6932 469 255\nΠτυχιούχος της Ιατρικής Σχολής Αριστοτελείου Πανεπιστημίου Θεσσαλονίκης, 1993\nΑπόκτηση της Ειδικότητας Παθολογίας, Πανεπιστημιακό Νοσοκομείο Ηρακλείου, 2002\nΑγροτικός ιατρός, Περιφερειακό Ιατρείο Αττικής, Λήμνος, 03/01/1996-13/05/1996\nΑγροτικός ιατρός, Περιφερειακό Νοσοκομείο Κυριακίου, Βοιωτία, 17/07/1996-0 4/03/1997\nΕιδικευόμενος Παθολογίας, Πανεπιστημιακό Νοσοκομείο Ηρακλείου, 14/08/1997- 21/09/2002\nΕφημερεύων Παθολόγος, Δ.Θ.Κ.Α. “Υγεία”, Β’ Ογκολογική Κλινική 16/05/2003- 16/03/2005\nΕπιμελητής Β’, Δ.Θ.Κ.Α. “Υγεία”, Τμήμα Κατ’ Οίκον Νοσηλείας, 16/02/2004- 12/07/2005\nΕπιμελητής Β’, πρωινός συνεργάτης του Αιματολόγου- Ογκολόγου Α. Σαρρή, Δ.Θ.Κ.Α. “Υγεία”, 12/07/2005 10/05/2008\nΥποτροφία από το Ίδρυμα Κρατικών Υποτροφιών (Ι.Κ.Υ.) κατά τη διάρκεια της φοίτησης στην Ιατρική Σχολή του Αριστοτελείου Πανεπιστημίου Θεσσαλονίκης


Μάστορας σε Θεοφάνους: “Αποφασίζεις και διατάζεις σε αυτό το παιχνίδι;” (video) | AfterParty.gr\nΜάστορας σε Θεοφάνους: “Αποφασίζεις και διατάζεις σε αυτό το παιχνίδι;” (video)\nΑφορμή από την εμφάνιση των AC πήρε ο Χρήστος Μάστορας, στο live του X Factor για να προχωρήσει σε μια ευγενική διαμάχη με τον Γιώργο Θεοφάνους. Ειδικότερα, ο frontman του γκρουπ Μέλισσες θέλησε να δώσει μια συμβουλή σχετικά με την επιλογή των τραγουδιών στους διαγωνιζόμενους στην οποία έσπευσε να απαντήσει ο μέντορας τους, όπως αναφέρει το zappit.\nX.M: Εννοώ ότι έχουν και μια άποψη έτσι; Τουλάχιστον, εγώ, στους δικούς μου λέω “αυτά είναι διαλέξτε”.Γ.Θ.: Αυτό που ακούμε και βλέπουμε είναι ευθύνη δική μου, δεν είναι ευθύνη δική τους.\nΑλλάζουν τα σήματα καταλληλότητας των τηλεοπτικών προγραμμάτων μετά από πρόταση του ΕΣΡ η οποία έγινε δεκτή από το υπουργείο Ψηφιακής ...\nLa Mer για καλοκαίρια… ξεχωριστά, ιδιαίτερα, μοναδικά! (φωτο)\nΣε έναν από τους πιο δημοφιλείς καλοκαιρινούς προορισμούς αλλά και μια από τις ομορφότερες παραλίες της Αχαΐας βρεθήκαμε για μια ...\nΣχέδιο για την καταπολέμηση της εγκληματικότητας στους καταυλισμούς των Ρομά ετοιμάζει η ΕΛ.ΑΣ. και το υπουργείο Προστασίας του Πολίτη, με τους νομούς..


Κορονοϊός χειρουργεία: «Κούρεμα» κατά 80% - «Καταστροφικό μέτρο», λένε οι γιατροί | Flash.gr\nFlash.gr / Ελλάδα / Κορονοϊός χειρουργεία: «Κούρεμα» κατά 80% – «Καταστροφικό μέτρο», λένε οι γιατροί\nΚορονοϊός χειρουργεία: «Κούρεμα» κατά 80% – «Καταστροφικό μέτρο», λένε οι γιατροί\nΚορονοϊός χειρουργεία: Σε απόγνωση ασθενείς και γιατροί από την κατακόρυφη μείωση στις επεμβάσεις\nΕΠΙΜΕΛΕΙΑ Αγγελική Γιαννακού 11.02.2021 | 10:52\nΕκατοντάδες είναι οι αναβολές τακτικών χειρουργείων εξαιτίας του νέου lockdown στην Αττική. Μάλιστα, ενώ μέχρι σήμερα οι πολίτες μεταχρονολογούσαν τις ιατρικές τους ανάγκες προκειμένου να μη βρεθούν σε νοσοκομειακό περιβάλλον, πλέον με βάση τα νέα μέτρα επισήμως τα τακτικά χειρουργεία θα πρέπει να περιορισθούν κατά 80%. Εξαιρούνται των περιορισμών τα ογκολογικά και επείγοντα περιστατικά, καθώς και τα ειδικά νοσοκομεία. Οι νοσοκομειακοί γιατροί αντιδρούν με έντονο τρόπο, καθώς σημειώνουν ότι το συγκεκριμένο μέτρο είναι καταστροφικό για την υγεία των πολιτών.\nΣύμφωνα με τα επίσημα στοιχεία προ της πανδημίας τον Νοέμβριο και τον Δεκέμβριο του 2019 είχαν πραγματοποιηθεί συνολικά 132.674 επεμβάσεις στη χώρα. Την επόμενη δραματική χρονιά, το ίδιο διάστημα, δηλαδή τους μήνες Νοέμβριο και Δεκέμβριο του 2020 έγιναν μόνο 89.589 χειρουργικές επεμβάσεις, μείωση της τάξης του 32%. Ενδεικτικό είναι επίσης ότι τον Δεκέμβριο του 2019 προ της πανδημίας, σε σύγκριση με τον Δεκέμβριο του 2020, στα 5 μεγάλα νοσοκομεία της Αττικής της 2ης Υγειονομικής Περιφέρειας Πειραιώς (εξαιρούνται τα ψυχιατρικά και τα ογκολογικά νοσοκομεία), η μείωση των τακτικών χειρουργικών ήταν της τάξης του 30%.\nΣτο πρώτο lockdown\nΣτο πρώτο κύμα του κορονοϊού υπήρχε ακόμη μεγαλύτερη μείωση στις χειρουργικές επεμβάσεις. Όπως προκύπτει από τα στοιχεία της 1ης Υγειονομικής Περιφέρειας (1η ΥΠΕ), υπό κανονικές συνθήκες και προ κορονοϊού, στα 24 Νοσοκομεία της Αθήνας πραγματοποιούνταν κατά μέσο όρο 400-500 επεμβάσεις ημερησίως. Όταν όμως μπήκε στη ζωή μας ο κορονοϊός, οι χειρουργικές επεμβάσεις δεν ξεπερνούσαν κατά μέσο όρο τις 250 σε όλα τα νοσοκομεία της πρωτεύουσας.\nΟΕΝΓΕ προς υπουργείο Υγείας: Ανακαλέστε άμεσα το μέτρο\nΟι νοσοκομειακοί γιατροί από την πλευρά τους με συνεχή αιτήματα προς το υπουργείο Υγείας ζητούν να επανέλθουν τα προγραμματισμένα χειρουργεία ώστε να μην επιβαρυνθεί η υγεία των πολιτών. Όπως αναφέρει η Ομοσπονδία των Νοσοκομειακών Γιατρών (ΟΕΝΓΕ), η μείωση κατά 80% των τακτικών επεμβάσεων λόγω του νέου lockdown «είναι ένα καταστροφικό μέτρο που όχι μόνο δεν υπακούει σε κανένα απολύτως υγειονομικό κριτήριο αλλά εκτινάσσει την βαριά νοσηρότητα και θνητότητα από χειρουργικές παθήσεις». Ο κλάδος απαιτεί από την πολιτική ηγεσία του Υπουργείου Υγείας να ανακαλέσει άμεσα αυτό «το καταστροφικό μέτρο που καταδικάζει το ΕΣΥ σε μονοθεματικό σύστημα περίθαλψης που θα ασχολείται αποκλειστικά μόνο με ένα νόσημα και που θίγει καίρια την υγεία του λαού».


Παρατηρητήριο του Δήμου Κ. Κέρκυρας: Συνεχίστηκε η σταθεροποίηση της επιδημίας του κορωνοϊού στην Κέρκυρα – Corfu Times\nΠαρατηρητήριο του Δήμου Κ. Κέρκυρας: Συνεχίστηκε η σταθεροποίηση της επιδημίας του κορωνοϊού στην Κέρκυρα\nΑπό την ανάλυση των στοιχείων που συγκεντρώνει το Παρατηρητήριο του Δήμου Κεντρικής Κέρκυρας για τη νόσο COVID-19, προκύπτει ότι συνεχίστηκε η σταθεροποίηση της επιδημίας στην Κέρκυρα κατά το πρώτο δεκαπενθήμερο του Ιανουαρίου. Αναλυτική παρουσίαση της επιδημιολογικής εικόνας COVID-19 μέχρι και την 15/01/2021 υπάρχει σε επικαιροποιημένη έκθεση, που έχει αναρτηθεί στην ιστοσελίδα του Δήμου.\nΑπό την επιτυχία του εμβολιαστικού προγράμματος θα εξαρτηθεί σε μεγάλο βαθμό και στην Κέρκυρα ο οριστικός έλεγχος της επιδημίας και η επαναφορά στους φυσιολογικούς\nρυθμούς της κοινωνικής και οικονομικής ζωής. Η διεξαγωγή του προγράμματος είναι ένα δύσκολο εγχείρημα με μεγάλες οργανωτικές και τεχνικές δυσκολίες και θα χρειασθεί να υποστηριχθεί αποφασιστικά από τις τοπικές αρχές και την τοπική κοινωνία. Η ανάπτυξη εμβολιαστικών κέντρων σε διάφορες περιοχές του νησιού, καθώς και κινητής ομάδας εμβολιασμού, είναι αναγκαία για την επίτευξη υψηλού ποσοστού εμβολιαστικής κάλυψης.\nTags: Δήμος Κεντρικής ΚέρκυραςΚορωνοϊόςπαρατηρητήριοΥγεία\nΟ Δήμος Βόρειας Κέρκυρας, σε συνεργασία με τον ΕΟΔΥ, διοργανώνουν Δράση DRIVE THROUGH για τη διενέργεια τεστ COVID 19


Τσίπρας: Περιμέναμε 4 χρόνια γι’ αυτήν την απόφαση του Eurogroup – News.gr\nΤσίπρας: Περιμέναμε 4 χρόνια γι’ αυτήν την απόφαση του Eurogroup\n"Μέσα από τον πυρήνα δύο κρίσεων ταυτόχρονα βγαίνουμε αλώβητοι", τονίζει ο πρωθυπουργός\nΑυτό τόνισε ο Αλέξης Τσίπρας κατά τη συνάντηση του στο Μαξίμου με τον Ευρωπαίο Επίτροπο Μετανάστευσης, Εσωτερικών Υποθέσεων και Ιθαγένειας Δημήτρη Αβραμόπουλο. Ο πρωθυπουργός μίλησε για πολύ σημαντική ημέρα μετά την «πολύ σημαντική συμφωνία στο Eurogroup», συμπληρώνοντας ότι «περιμέναμε 4 χρόνια να υπάρξει μια απόφαση που βάζει έναν συγκεκριμένο οδικό χάρτη και δεσμεύσεις για το χρέος», για να τονίσει πως «αποδεικνύει ότι η έννοια της αλληλεγγύης από την πλευρά των εταίρων είναι μια πραγματοποιήσιμη έννοια και όχι μια ευχή».\n«Τώρα τα πράγματα αλλάζουν», πρόσθεσε και τόνισε ότι πρέπει να συνεχίσει να εφαρμόζεται η συμφωνία ΕΕ - Τουρκίας για την διαχείριση των προσφυγικών ροών και πως ήδη τα αποτελέσματα είναι θετικά, οι ροές έχουν μειωθεί εντυπωσιακά. Είπε ότι υπάρχουν κάποιες λεπτομέρειες τελευταίες προς ρύθμιση, εκφράζοντας την πεποίθηση ότι θα βρεθεί η συνεννόηση που απαιτείται και πως διαπιστώνει από τις συχνές επισκέψεις του και στην Τουρκία ότι υπάρχει η καλή θέληση.\n«Τούτη την ώρα είμαστε σε ένα κρίσιμο στάδιο, γιατί αν δεν συνεχισθεί η εφαρμογή αυτής της συμφωνίας μπορεί να βρεθούμε μπροστά σε δυσμενείς εξελίξεις, κάτι που κανένας δεν θέλει», επεσήμανε.\nΩς προς τη συμφωνία του Eurogroup, ο Ευρωπαίος Επίτροπος τόνισε ότι δεν υπάρχει καμιά αμφιβολία ότι περνάμε σε ένα καινούριο στάδιο. «Νομίζω, όμως, είναι θετικό το αποτέλεσμα του χθεσινού Eurogroup, ξέρω ότι δεν ήταν εύκολη η πορεία μέχρι το χτεσινό Eurogroup, αλλά τελικά άνοιξε μια καινούρια περίοδος και ευχόμαστε όλοι να είναι θετική για την Ελλάδα και την Ευρώπη συνολικά», σημείωσε.\nΑλέξης Τσίπρας Eurogroup Προσφυγικό Δημήτρης Αβραμόπουλος


Ινδονησία: Συγκρούσεις αστυνομίας-διαδηλωτών την επαύριο των εκλογών | Euronews\nΙνδονησία: Συγκρούσεις αστυνομίας-διαδηλωτών την επαύριο των εκλογών\nανανεώθηκε πριν: 23/05/2019\nΚανόνια νερού και πλαστικές σφαίρες χρησιμοποίησε η αστυνομία της Ινδονησίας απέναντι σε διαδηλωτές που την Τετάρτη επιχείρησαν να περάσουν τα οδοφράγματα, καθώς οι διαδηλώσεις για το αποτέλεσμα των προεδρικών εκλογών συνεχίζονται στην πρωτεύουσα της χώρας για δεύτερη νύχτα.\nΟι διαδηλωτές συγκεντρώθηκαν έξω από το κτίριο της εκλογικής υπηρεσίας στην κεντρική Τζακάρτα, ανάβοντας φωτιές και πετώντας αντικείμενα κατά της αστυνομίας. Η αστυνομία απάντησε με δακρυγόνα, πλαστικές σφαίρες και κανόνια νερού.\nΟι διαδηλώσεις ακολούθησαν την ανακοίνωση του εκλογικού αποτελέσματος, σύμφωνα με το οποίο ο Πρόεδρος Joko Widodo νίκησε τον αντίπαλό του, πρώην στρατηγό Prabowo Subianto, στις εκλογές της 17 Απριλίου.\nΟ Widodo έχει λάβει περισσότερες από 85 εκατομμύρια ψήφους από τους συνολικά 154 εκατ. που προσήλθαν στις κάλπερς, όμως ο στρατηγός εν αποστρατεία κάνει λόγο για «ευρεία νοθεία» αρνούμενος να παραδεχθεί την ήττα του.\nΗ εκλογική επιτροπή απορρίπτει τις αιτιάσεις για νοθεία, επικαλούμενη την απουσία στοιχείων. Σύμφωνα με ανεξάρτητους παρατηρητές, η διαδικασία ήταν δίκαιη και ανεξάρτητη.


Μια μοτοσικλέτα που έχει αποδείξει πολλάκις την αξία της, τόσο μέσα, όσο και έξω από τις πίστες.\nΔιαβάστηκε από 22691 αναγνώστες\nΗ ιταλική superbike είναι μια από τις μόνιμες πρωταγωνίστριες στα συγκριτικά της κατηγορίας της παγκοσμίως. To 2014 η Aprilia έκανε μια δυναμική ανανέωση του κορυφαίου της μοντέλου, τόσο εκτενή που θα μπορούσε να μιλά για μια νέα μοτοσικλέτα. Για την ακρίβεια, αυτό ακριβώς λέει στο press kit.\nΟ γνωστός V4 65 μοιρών κινητήρας πέρασε από τόσο ψιλό κόσκινο που οι Ιταλοί μηχανικοί κατάφεραν να του βγάλουν 16 επιπλέον άλογα και 2,5 κιλά ροπής! Παραμένει ο γιγάντιος βαθμός προσαρμοστικότητας του πλαισίου που επιτρέπει στον αναβάτη να ρυθμίσει θέση κινητήρα, γωνία λαιμού, έδραση ψαλιδιού και ύψος του πίσω μέρους - ρυθμίσεις που μόνο σε paddock παγκοσμίου θα περίμενε κανείς.\nΔιατίθεται στη βασική έκδοση RR με το πλήρες ηλεκτρονικό πακέτο APRC, στην οποία μπορεί να προστεθεί έξτρα το Race Pack με σφυρήλατες αλουμινένιες ζάντες και μια τριπλέτα Ohlins με πιρούνι, αμορτισέρ και σταμπιλιζατέρ τιμονιού. Εκτός αυτού, υπάρχει και η συλλεκτική έκδοση RF, που διαθέτει ως στάνταρ το Race Pack γραφικά «Superpole» μόνο για τη συγκεκριμένη περίπτωση και περιορισμένη παραγωγή που ανέρχεται μόνο σε 500 αντίτυπα.\nΣτην φετινή EICMA οι Ιταλοί παρουσίασαν και 4 εργοστασιακά κιτ βελτίωσης που μπορούν να φτάσουν την απόδοση του δικού σας RSV4 σε επίπεδο εργοστασιακού superbike!\nΤι να πει κανείς για τη μοτοσικλέτα της Aprilia όσον αφορά στους αγώνες; Οι περσινοί παγκόσμιοι τίτλοι Κατασκευαστών (ο τρίτος στη σειρά) αλλά και Αναβάτη τα λένε όλα. Μην ξεχνάτε επίσης ότι είναι εκείνη που έγραψε ιστορία με τον τελευταίο τίτλο του Max Biaggi στο WSBK, και η μοναδική V4 που τρέχει σήμερα στο παγκόσμιο. Το πόσο ανταγωνιστική είναι στις πίστες φαίνεται και φέτος αφού παρά την επίσημη αποχώρηση της Aprilia από το παγκόσμιο πρωτάθλημα, κατάφερε να πάρει τρεις νίκες και να κατακτήσει την 3η θέση στο πρωτάθλημα Κατασκευαστών. Τέλος στο Κύπελλο Superstock η ιταλική εταιρία κατάφερε να θριαμβεύσει παίρνοντας τον τίτλο τόσο στους κατασκευαστές όσο και στους αναβάτες με τον Lorenzo Salvadori.\nΚινητήρας: 4Τ, V4, 2EEK, 16β\nΧωρητικότητα (κ.εκ.):\t999,6\nΙσχύς (hp/rpm): 201 / 13.000\nΡοπή (kg.m/rpm): 11,5 / 10.500\nΒάρος (kg): 180 (στεγνό)\nΤιμή (ευρώ): 18.000 (RF: 21.000)


Ξανά στη φυλακή η Μάνινγκ γιατί αρνείται να καταθέσει για τον Ασάνζ - The Press Project - Ειδήσεις, Αναλύσεις, Ραδιόφωνο, Τηλεόραση\nΑμερικανός ομοσπονδιακός δικαστής διέταξε χθες Πέμπτη να οδηγηθεί πίσω στη φυλακή η πρώην αναλύτρια του στρατού των ΗΠΑ για ασέβεια προς το δικαστήρια και παρακώλυση της δικαιοσύνης, διότι αρνήθηκε να απαντήσει σε ερωτήσεις σώματος ενόρκων για τον ιδρυτή του ιστοτόπου WikiLeaks, τον Τζούλιαν Ασάνζ. Είναι η δεύτερη φορά που η Μάνινγκ οδηγείται στη φυλακή για το ίδιο ζήτημα, καθώς μόλις πριν λίγες μέρες εξέτισε ποινή 62 ημερών που της είχε επιβληθεί.\nΠαρασκευή 17 Μάιος 2019 Αναρτήθηκε: 11:54:56\nThe Press Project| 17th Μάιος 2019 | Αναρτήθηκε: 11:54:56 |\nΗ Τσέλσι Μάνινγκ είναι πρώην αναλύτρια πληροφοριών του αμερικανικού στρατού και η πληροφοριοδότης που διέρρευσε 700.000 απόρρητα στρατιωτικά έγγραφα μέσω των WikiLeaks. Κατά τη διάρκεια των διαρροών ήταν εξίσου γνωστή ως Μπράντλει Μάνινγκ, καθώς είναι τρανς που πλέον αυτοπροσδιορίζεται ως γυναίκα.\nΗ Μάνινγκ, που σύμφωνα με το CNN δήλωσε ότι προτιμάει να πεθάνει από την πείνα από το να αλλάξει στάση και να καταθέσει, μετήχθη αμέσως σε φυλακή στην Αλεξάντρια, στη Βιρτζίνια.\nΗ πρώην αναλύτρια του αμερικανικού στρατού στο Ιράκ εξέτισε ήδη επταετή κάθειρξη που της επέβαλε στρατοδικείο για «κατασκοπεία» διότι διαβίβασε το 2010 στον WikiLeaks πάνω από 750.000 διαβαθμισμένα διπλωματικά και στρατιωτικά έγγραφα, η αποκάλυψη των οποίων από τον ιστότοπο έφερε τις ΗΠΑ σε πολύ δύσκολη θέση. Η Μάνινγκ, πρώην αναλύτρια των μυστικών υπηρεσιών των ΗΠΑ, καταδικάστηκε για κατασκοπεία το 2013 σε 35 χρόνια φυλακή, για τη διαρροή των περίπου 750.000 απόρρητων διπλωματικών εγγράφων, ωστόσο έλαβε χάρη από τον πρώην πρόεδρο, Μπαράκ Ομπάμα, το 2016, η ποινή της μειώθηκε και το 2017 αποφυλακίστηκε.\nΛίγες μέρες πριν τη σύλληψη του Τζούλιαν Ασάνζ, μέσα στην πρεσβεία του Εκουαδόρ στο Λονδίνο, η Μάνινγκ κλήθηκε για να καταθέσει για τον ιδρυτή του Wikileaks αλλά αρνήθηκε, τονίζοντας πως ό,τι είχε να πει για την υπόθεση το είπε στην απολογία της το 2013. «Δεν θα συμμετάσχω σε μια μυστική διαδικασία στην οποία είμαι ηθικά αντίθετη και κυρίως μία διαδικασία η οποία έχει χρησιμοποιηθεί ιστορικα για να παγιδεύσει και να διώξει ακτιβιστές υπέρ του προστατευόμενου, πολιτικού λόγου» είχε τονίσει σε ανακοίνωσή της.\nΓια την άρνησή της αυτή της επιβλήθηκε στο πρώτο δικαστήριο, ποινή φυλάκισης 62 ημερών, η οποία έληξε. Ωστόσο, πριν ακόμα αποφυλακιστεί, η Μάνινγκ έλαβε νέα κλήση, για της 16 Μαϊου, ενώπιον διαφορετικής σύνθεσης δικαστηρίου, αλλά με το ίδιο ερώτημα.\nΠοια είναι η Τσέλσι Μάνινγκ;\nΗ Τσέλσι Μάνινγκ είναι μέρος της «αγίας τριάδας» του whistleblowing, μαζί με τον Τζούλιαν Ασάνζ (ιδρυτή του Wikileaks) και τον Έντουαρντ Σνόουντεν (εργαζόταν για τη CIA και την NSA και το 2013 διοχέτευσε στον Τύπο απόρρητες πληροφορίες σχετικά με τα πρoγράμματα μαζικής παρακολούθησης που εφαρμόζουν οι Αμερικανικές κυβερνήσεις με τη συνεργασία εταιριών τηλεπικοινωνίας). Οι τρεις τους, εξαιτίας της δράσης τους, τα τελευταία χρόνια ζουν σε συνθήκες απομόνωσης, μακριά από τις οικογένειες τους, πληρώνοντας υψηλό τίμημα προασπιζόμενοι την ελευθερία της έκφρασης, του Τύπου και της αλήθειας.\nΣτις 21 Αυγούστου του 2013, η Μάνινγκ καταδικάστηκε σε 35 χρόνια φυλάκισης, από τότε εκτίει την ποινή της σε φυλακές του Κάνσας. Μία μέρα μετά από την απόφαση που την καταδίκαζε με 20 διαφορετικές κατηγορίες, μεταξύ των οποίων έξι στο πλαίσιο του νόμου για την κατασκοπεία, η Μάνινγκ είπε μέσω του δικηγόρου της στο NBC Today Show ότι, «είμαι η Τσέλσι Μάνινγκ. Είμαι μια γυναίκα».\nΗ Τσέλσι Μάνινγκ εντάχθηκε στον Αμερικάνικο στρατό τον Οκτώβρη του 2007 και στάλθηκε στο Ιράκ δύο χρόνια αργότερα.\nΗ Μάνινγκ έκανε αποκαλύψεις σχετικά με εγκλήματα πολέμου του αμερικάνικου στρατού μέσω των WikiLeaks (διεθνής μη κερδοσκοπικός οργανισμός ΜΜΕ που δημοσιεύει έγγραφα από ανώνυμες πηγές και διαρροές). Μια από τις πρώτες διαρροές που είχε γίνει γνωστή ήταν ένα βίντεο με την ονομασία «Παράπλευρη Δολοφονία», στο οποίο καταγράφεται η σφαγή δώδεκα άοπλων πολιτών και δύο φωτορεπόρτερ του Reuters. Το βίντεο είχε ληφθεί από το πιλοτήριο ενός αμερικάνικου στρατιωτικού ελικόπτερου.\nΤα μέλη της υπηρεσίας ακούγονται να λένε: «Ας πυροβολήσουμε.. Να τους ‘ανάψουμε’ όλους.. Ελάτε, πυρ!» Και πολλά άλλα.\nΣύμφωνα με την Guardian, η οποία ήταν ένα από τα πρώτα μέσα που αναφέρθηκε στις δημοσιεύσεις, «ένα τεράστιο αρχείο του αμερικάνικου στρατού σήμερα παρέχει ένα καταστροφικό πορτρέτο του αποτυχημένου πολέμου στο Αφγανιστάν, αποκαλύπτοντας πώς οι συμμαχικές δυνάμεις έχουν σκοτώσει εκατοντάδες άμαχους σε περιστατικά που δεν αναφέρθηκαν ποτέ. Οι επιθέσεις των Ταλιμπάν έχουν κορυφωθεί και η διοίκηση του ΝΑΤΟ φοβάται ότι αυτό μπορεί να πυροδοτήσει μια ενδεχόμενη εξέγερση του Πακιστάν και του Ιράν.»\nΠώς συνελήφθη η Μάνινγκ;\nΗ Μάνινγκ συνελήφθη τον Μάιο του 2010 ενώ επίσημες κατηγορίες αποδόθηκαν ένα μήνα αργότερα. Οι ερευνητές ήταν σε θέση να την εντοπίσουν μετά από μία συνομιλία της με το FBI. Ο πληροφοριοδότης που επικοινωνούσε η Μάνινγκ ήταν πρώην χάκερ. Μέσα από τη συνομιλία τους αποδείχθηκε πως ήταν η Μάνινγκ υπεύθυνη της «διαρροής».\nΠριν το δικαστήριο, η Μάνινγκ μεταφέρθηκε στην Βιρτζίνια όπου κρατήθηκε στην απομόνωση για σχεδόν ένα χρόνο. Η μεταχείριση που είχε προκάλεσε αντιδράσεις ακόμα και από έναν εισηγητή των Ηνωμένων Εθνών που έκανε λόγο για βασανιστήρια. Τον Μάρτιο του 2011, οι κατηγορίες που της είχαν απαγγελθεί αναβαθμίστηκαν στην πιο σοβαρή κατηγορία, αυτήν της «βοήθειας στον εχθρό».\nΉταν η ίδια μέρα που ο εκπρόσωπος του State Department, P.J. Crowley επέκρινε την αντιμετώπιση στην Μάνιγνκ, χαρακτηρίζοντας την ως «γελοία». Λίγο αργότερα ακολούθησε η παραίτηση του.


Προεξόφληση ανάφλεξης | Η Εφημερίδα των Συντακτών\nΕΝΤΥΠΗ ΕΚΔΟΣΗ 18.11.2019, 17:45\nΠοια χώρα καταγράφεται ως ο αδύναμος κρίκος της ευρωπαϊκής σταθερότητας; Θα μπορούσε να είναι η Βρετανία που, τριάμισι χρόνια μετά το δημοψήφισμα του 2016, προσπαθεί με πρόωρες εκλογές να υλοποιήσει το Brexit· να είναι η Γερμανία της συνεχούς αποδυνάμωσης και των δύο εταίρων της κυβέρνησης Μέρκελ, CDU και SPD, ή ακόμη και η Ισπανία που, έπειτα από τέσσερις εκλογικές αναμετρήσεις σε τέσσερα χρόνια, θα πρέπει από ό,τι φαίνεται να αρκεσθεί σε μια κυβέρνηση μειοψηφίας Σοσιαλιστών - Podemos.\nΗ προεξόφληση αποσταθεροποίησης, σύμφωνα με τη συντριπτική πλειονότητα των ευρωπαϊκών ΜΜΕ, αφορά τη Γαλλία ένα χρόνο μετά τα «κίτρινα γιλέκα» και λίγο πριν από την πανεθνική μέρα διαμαρτυρίας στις 5 Δεκεμβρίου κατά της μεταρρύθμισης του συνταξιοδοτικού.\nΜε δεδομένη την εξάντληση των υποχωρήσεων και παροχών από την πλευρά Μακρόν, τίθεται πλέον το ερώτημα αν ο ένοικος του μεγάρου των Ηλυσίων θα μπορέσει να ολοκληρώσει κανονικά το δεύτερο ήμισυ της πενταετούς προεδρικής του θητείας, που λήγει την άνοιξη του 2022.\nΑυτή καθαυτή η συνεχώς διογκούμενη προεξόφληση της ανάφλεξης λειτουργεί εκ των πραγμάτων στη λογική και τη δυναμική της αυτοεκπληρούμενης προφητείας, αυξάνει τη νευρικότητα και την ανασφάλεια της κυβέρνησης.\nΟ φόβος σύμπηξης ενός ετερόκλητου μετώπου δυσαρεστημένων, το οποίο δεν θα μπορεί να εκτονωθεί με επιμέρους υποχωρήσεις και διορθωτικές κινήσεις, σκιάζει ήδη την καθημερινότητα της κυβερνητικής διαχείρισης. Πολιτικό και κοινωνικό παράδοξο δίχως αμφιβολία, ο φόβος για μια ανεξέλεγκτη εξεγερσιακή δυναμική να καταγράφεται στη χώρα με την πιο συγκεντρωτική και ισχυρή εκτελεστική εξουσία στην Ευρώπη.\nΟ πρόεδρος της Γαλλίας θεωρείται εκλεγμένος μονάρχης και από το 2002 οι βουλευτικές εκλογές έχουν επί της ουσίας γίνει τρίτος γύρος της προεδρικής εκλογής. Ολα τα παραπάνω, με φόντο ένα σκηνικό μιας επικίνδυνης, και με αβέβαιη πλέον έκβαση, διπολικής αντιπαράθεσης μεταξύ του Μακρόν από τη μια μεριά και της Λεπέν από την άλλη. Ενα σκηνικό που προώθησε συνειδητά, με τη μορφή εκβιαστικού διλήμματος, ο Μακρόν με την «εξαέρωση» του Σοσιαλιστικού Κόμματος την άνοιξη του 2017 και την εκλογική καταβαράθρωση της γκολικής Δεξιάς στις ευρωεκλογές.


Ξεκινούν οι εγγραφές στο φροντιστήριο ξένων γλωσσών Gloria's English School - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΚΟΙΝΩΝΙΑ Ξεκινούν οι εγγραφές στο φροντιστήριο ξένων γλωσσών Gloria’s English School\nΞεκινούν τη Δευτέρα 30 Αυγούστου οι εγγραφές στο φροντιστήριο ξένων γλωσσών Gloria’s English School.\nΟι εγγραφές θα διεξάγονται καθημερινά κατά τις ώρες 10.00′ με 14.00′ και τα απογεύματα κατόπιν ραντεβού.\nΤα μαθήματα ξεκινούν τη Δευτέρα 6 Σεπτεμβρίου\nGloria’s English School\nΜενελάου 41, Σπάρτη\n27310 24734 & 6944 683508\nΠροηγούμενο άρθροΑραχωβίτης: “Οι πυρόπληκτοι αγρότες χρειάζονται ξεκάθαρες και άμεσες δράσεις “\nΕπόμενο άρθροΓυναικοκτονία και έμφυλη βία


Π. Κόκκαλης: «Η κλιματική απραξία μεταξύ 1980-2017 κόστισε 426 δισ. ευρώ» | Η Εφημερίδα των Συντακτών\nΠ. Κόκκαλης: «Η κλιματική απραξία μεταξύ 1980-2017 κόστισε 426 δισ. ευρώ»\nO ευρωβουλευτής του ΣΥΡΙΖΑ - Προοδευτική Συμμαχία, Πέτρος Κόκκαλης, ως συν-εισηγητής στην Επιτροπή του Κοινοβουλίου για το ψήφισμα, επέμεινε πως η νέα στρατηγική θα πρέπει να δείξει τη σταθερή προσήλωση της Ευρώπης στον παγκόσμιο στόχο για την προσαρμογή, όπως ορίζεται στη Συμφωνία του Παρισιού, αποτελώντας συγχρόνως αναπόσπαστο μέρος της Ευρωπαϊκής Πράσινης Συμφωνίας.\n«Ακραία κλιματικά φαινόμενα στην Ευρώπη, μεταξύ 1980 και 2017 έχουν κοστίσει 426 δισεκατομμύρια ευρώ. Υπάρχει και οικονομικό κόστος στην απραξία - δεν είναι μόνο ανθρώπινο, ή κοινωνικό σε κάποιες τοπικές μικροκλίμακες. Είναι αναγκαία η διοχέτευση περισσότερων πόρων στο στόχο της κλιματικής προσαρμογής, ενώ πρέπει να γίνει πεποίθηση όλων, πως κάθε ευρώ που θα επενδύει η Ευρώπη, κάθε ευρώ επιχορήγησης, κάθε ευρώ δαπάνης, θα είναι ένα πράσινο ευρώ, χωρίς κρυμμένα ορυκτά καύσιμα, χωρίς αβεβαιότητα σκοπού, αλλά με μετρήσιμα κριτήρια απόδοσης στο σκοπό της αναχαίτισης της κλιματικής κρίσης», αναφέρει ο Π. Κόκκαλης.\nΕΥΡΩΠΗ 21.09.2020, 11:26\nΠ. Κόκκαλης: «Πράσινη Μετάβαση προς ένα νέο Κοινωνικό Συμβόλαιο»\nΟ ευρωβουλευτής υποστήριξε πως η Πράσινη Μετάβαση καθιστά την Ευρωπαϊκή Ένωση ξανά πρωτοπόρο στη διεθνή συγκυρία, βάζοντας ξανά μπροστά τα οράματα των ιδρυτών της και τις ανάγκες των λαών της.\nΕΥΡΩΠΗ 28.07.2020, 12:56\nΕπίτροπος Περιβάλλοντος σε ευρωβουλευτές: Ελέγχεται ο νόμος Χατζηδάκη\nΣε περαιτέρω έλεγχο νομιμότητας του «νόμου Χατζηδάκη» για τις Μελέτες Περιβαλλοντικών Επιπτώσεων θα προχωρήσει η Κομισιόν, σύμφωνα με απάντηση του αρμόδιου Επιτρόπου σε επιστολή 49 βουλευτών.


HÖHENRAINER DELIKATESSEN GMBH, Λουκάνικα, λουκανικο γαλοπουλας, ζαμπον γαλοπουλας, στην EUROPAGES.\nEUROPAGES > Λουκάνικα > HÖHENRAINER DELIKATESSEN GMBH\nΗ εταιρεία Höhenrainer παράγει αλλαντικά γαλοπούλας από 100% καθαρό κρέας γαλοπούλας. Τα προϊόντα μας περιέχουν ελάχιστο λίπος, μεγάλη ποσότητα πρωτεϊνών υψηλής ποιότητας, ενώ είναι νόστιμα & πολυδιάστατα. Περισσότερα από 35 προϊόντα σάς παρέχουν κορυφαία γερμανική ποιότητα οικογενειακής παράδοσης. Επικεντρωνόμαστε στην άριστη ποιότητα και στην απόλυτη απόλαυση. Για το λόγο αυτό χρησιμοποιούμε αποκλειστικά άριστα συστατικά με βάση παραδοσιακές συνταγές για πραγματικά χειροποίητα γερμανικά προϊόντα κρέατος. Η εγκαταστάσεις παραγωγής μας βρίσκονται στη Βαυαρία. Η επωνυμία Höhenrainer προέρχεται από το χωριό Großhöhenrain, όπου εδρεύει η εταιρεία μας. Ο ιδρυτής της εταιρείας μας, ο Georg Lechner, ήταν αυτός που έφερε τη γαλοπούλα στη Βαυαρία – η εταιρεία μας ανήκει από τότε στην οικογένεια - με βαυαρέζικη παράδοση. Η βαυαρέζικη παράδοση της αλλαντοποιίας διατηρείται από πεπειραμένους συνεργάτες με μακρά σχέση με την εταιρεία – συνολικά μια ομάδα περίπου 200 συνεργατών. Εμείς τους εκπαιδεύουμε: πολλοί από τους πρώην μαθητευόμενους της εταιρείας μας κατέχουν σήμερα υπεύθυνες θέσεις στην επιχείρηση.\nΜια επιλογή επιχειρήσεων με συναφές αντικείμενο δραστηριότητας: Λουκάνικα\nHÖHENRAINER... στο Twitter\nHÖHENRAINER... στο Facebook\nHÖHENRAINER... στο Google+\nhttp://ky.to/www.hoehenraine... Αποστολή μηνύματος


Αρχική/Κατιούσα/Έριξαν πάλι το λογαριασμό του Ζαραλίκου!\nΌσο όμως αυτοί το “χοντραίνουν” τόσο θα μεγαλώνει η αλληλεγγύη στον καλλιτέχνη, αλλά και η απήχησή του.\nΗ επίθεση στο δημοφιλή stand-up κωμικό Χριστόφορο Ζαραλίκο δεν έχει τελειωμό! Ο λογαριασμός του @zaralikos_chr στο twitter ανεστάλη για άλλη μια φορά.\nΕίναι προφανές ότι ο Ζαραλίκος έχει χτυπήσει φλέβα στη σάτιρά του, αγγίζοντας τον πυρήνα των προβλημάτων που βρίσκεται στο ίδιο το καπιταλιστικό σύστημα.\nΑναμένουμε μόνο να δούμε τι γελοία δικαιολογία θα επικαλεστούν αυτή τη φορά. Την προηγούμενη, θυμίζουμε, είχαν ισχυριστεί ότι …δεν ήταν αυτός!


Ηρακλής-Απόλλων Καλαμαριάς 0-3 | Contra.gr\nΗρακλής-Απόλλων Καλαμαριάς 0-3\nΣτο Champions League ο Ηρακλής μπορεί να προελαύνει αλλά στο ελληνικό πρωτάθλημα διαγράφει αντίθετη πορεία, αφού το Σάββατο (20/12) υπέστη την τέταρτη διαδοχική του ήττα και παράλληλα την πιο ντροπιαστική, χάνοντας στο κλειστό της Μίκρας από τον Απόλλωνα Καλαμαριάς με 3-0 σετ!\nΑγνώριστοι και στο φινάλε του πρώτου γύρου οι «κυανόλευκοι», χωρίς αρχή και τέλος, δεν έδειξαν σε κανένα σημείο του αγώνα ότι μπορούν να επιβληθούν με το…μοιραίο γι’ αυτούς να έρχεται φυσιολογικά βάσει της εικόνας των δύο ομάδων.\nΟι νεοφώτιστοι παρουσιάστηκαν πιο σοβαροί και με μεγαλύτερη πίστη και θέληση για το θετικό αποτέλεσμα, παίρνοντας τη μεγαλύτερη νίκη της ιστορίας τους με θριαμβευτικό τρόπο.\nΑξίζει να σημειωθεί ότι είναι το πρώτο τους διπλό στο πρωτάθλημα, το οποίο όμως τους κράτησε στα χαμηλά της βαθμολογίας με τον «γηραιό», από την άλλη πλευρά, να κινδυνεύει να βγει ακόμα και από την τετράδα.\nΤα σετ: 23-25, 23-25, 21-25.\nΗρακλής: Τίσερ 3.5, Νίλσον 16 (16/24 επ.), Ντένισον 5 (5/10 επ., 57% άριστες/συνολικές υποδοχές), Κονσταντίνοφ 8 (8/16 επ., 53% άριστες/συνολικές υποδοχές), Σμαραγδής 4.5 (4/5 επ.), Κράβαρικ 5 (4/6 επ.) / Κουλιέρης (λ-50% άριστες/συνολικές υποδοχές, 1 αμ.), Κανέλλος 1, Γκόρτσανιουκ.\nΑπόλλων: Νικηφορίδης 5.33 (5/12 επ., 77% άριστες/συνολικές υποδοχές), Ρόμπερτς 10.5 (1 άσο, 9/12 επ., 61% άριστες/συνολικές υποδοχές), Μορένο 6.33 (3/3 επ., 2.33 μπλοκ), Παπαϊακώβου 6.83 (5/6 επ.), Κοντογιάννης 5 (3/5 επ., 2 μπλοκ), Φουρτάδο 17 (15/23 επ.) / Παπαδημητρίου (λ-55% άριστες/συνολικές υποδοχές, 3 αμ.), Δημητριάδης.


Παρέμβαση Υφυπουργού Υποδομών, Μεταφορών και Δικτύων, Γιάννη Μαγκριώτη, στην ημερίδα που διοργάνωσε ο Δήμος Κορδελιού- Ευόσμου και η Εγνατία Α.Ε με θέμα: «Παρουσίαση της μελέτης για την αναβάθμιση της εσωτερικής περιφερειακής οδού στη δυτική Θεσσαλονίκη»\nO Υφυπουργός Υποδομών, Μεταφορών και Δικτύων, κ. Γιάννης Μαγκριώτης, στην παρέμβασή του, στην ημερίδα που διοργάνωσε ο Δήμος Κορδελιού- Ευόσμου και η Εγνατία Α.Ε με θέμα: «Παρουσίαση της μελέτης για την αναβάθμιση της εσωτερικής περιφερειακής οδού στη δυτική Θεσσαλονίκη», μεταξύ άλλων τόνισε:\n«Το έργο «Δυτική Εσωτερική Περιφερειακή Οδός από Α/Κ Κ16 (Νέα Δυτική Είσοδος Π.Α.Θ.Ε. / Λαχαναγορά) – Α/Κ Κ5 (Πολίχνη / Νοσοκομείο Παπαγεωργίου» προβλέπει, σε μήκος περίπου 8χλμ αναβάθμιση της αρτηρίας, με ανισοπεδοποίηση έξι (6) υφιστάμενων ισόπεδων κόμβων (πλην του Κ16 που έχει ήδη ανάδοχο και σύντομα ξεκινούν οι εργασίες, συνολικού προϋπολογισμού 100 εκ € περίπου), επί της Εσωτερικής Περιφερειακής Οδού Θεσσαλονίκης (ΕΣΠΕΡ):\n• Α/Κ Μοναστηρίου και 3ης Σεπτεμβρίου (Ελευθέρια)\n• Α/Κ Μαιάνδρου (Εύοσμος)\n• Α/Δ Οδού Ολυμπιάδος (Εύοσμος)\n• Οδού Μακρυγιάννη (Ηλιούπολη)\n• Α/Κ Λαγκαδά και Σταυρουπόλεως\n• Α/Κ14 25ης Μαρτίου (Πολίχνη)\nΕπίσης το έργο περιλαμβάνει μία Άνω Διάβαση στην οδό Ολυμπιάδος (Πράσινη Γέφυρα πεζών και ποδηλατών), καθώς και απλές πεζογέφυρες.\nΗ αναβάθμιση της συνολικής Εσωτερικής Περιφερειακής Οδού - ενταγμένη στο Στρατηγικό Σχέδιο Υποδομών, Μεταφορών για την Θεσσαλονίκη (ΣΣΥΜ-Θ) - αξιολογείται ως έργο πρώτης προτεραιότητας, για τους εξής κυκλοφοριακούς λόγους:\n(α) την αύξηση της διαμπερούς κυκλοφοριακής ικανότητας της οδού, μέσω της μη διακοπτόμενης κυκλοφορία των οχημάτων επί της Δυτικής Εσωτερικής Περιφερειακής.\n(β) για την καλύτερη σύνδεσή της με το αστικό δίκτυο και\n(γ) την αναβάθμιση της δυνατότητας των τοπικών μετακινήσεων\nΤο δυτικό τμήμα της Εσωτερικής Περιφερειακής οδού Θεσσαλονίκης (ΔΕσΠερ), μεταξύ των υφισταμένων κόμβων Κ16 και Κ5, μήκους 8 χλμ περίπου, διασχίζει τους νέους Δήμους (σχέδιο Καλλικράτης), Κορδελιού-Ευόσμου και Παύλου Μελά (Πολίχνη, Ευκαρπία, Σταυρούπολη) καταλήγοντας στον ΠΑΘΕ.\nΤο τμήμα αυτό της αρτηρίας ολοκληρώθηκε στις αρχές της δεκαετίας του ‘80 με διατομή εξάιχνη, χωρίς Λωρίδα Έκτακτης Ανάγκης με κεντρική νησίδα και όριο ταχύτητας 80χλμ/ώρα.\nΗ διασταύρωση της αρτηρίας με τις κάθετες οδούς πραγματοποιείται μέσω ισόπεδων κόμβων στους οποίους υπάρχει φωτεινή σηματοδότηση, με προφανείς δυσμενείς επιπτώσεις στην κυκλοφορία και την οδική ασφάλεια.\nΓια τη κυκλοφοριακή αναβάθμιση της Δυτικής Εσωτερικής Περιφερειακής οδού Θεσσαλονίκης κρίνεται κρίσιμη, κυρίως η κατάργηση των υφισταμένων ισόπεδων κόμβων, για την ανεμπόδιστη διαμπερή κυκλοφορία σε συνδυασμό και με την κατά τόπους αναμόρφωση του παράπλευρου οδικού δικτύου και των άλλων τοπικών συνδέσεων, και δευτερευόντως η διεύρυνση, κατά τόπους της επιφάνειας του καταστρώματος.\nΤο τμήμα αυτό είναι αυτοτελές λειτουργικά και έχει κυρίως το ρόλο του συλλεκτικού και αναδιανεμητικού της κυκλοφορίας της περιοχής, ως περιφερειακή αστική αρτηρία των πέριξ Δήμων. Επομένως η αναβάθμιση του, πέραν των άμεσων κυκλοφοριακών στόχων, έχει ιδιαίτερη σημασία για τη βελτίωση της ποιότητας ζωής των κατοίκων της Δυτικής περιοχής της πόλης, εξασφαλίζοντας συνθήκες ελευθεροεπικοινωνίας εκατέρωθεν αυτής, από τα σημεία των κόμβων, ενώνοντας γενικότερα την περιοχή και αφήνοντας περισσότερο χώρο για τον πεζό και τους παρόδιους χρήστες.\nΑπό τον κόμβο Κ5 και μετά, η Εσωτερική Περιφερειακή Οδός Θεσσαλονίκης δέχεται τη διαμπερή κυκλοφορία της Εγνατίας Οδού, η οποία συνεχίζει προς Χαλκιδική, και επομένως εκεί η αύξηση της κυκλοφοριακής ικανότητας μέσω πρόσθετων λωρίδων κυκλοφορίας, έχει πιο βαρύνουσα σημασία.\nΤο έργο έχει πάρει έγκριση των Περιβαλλοντικών Όρων από το Περιφερειακό Συμβούλιο Κεντρικής Μακεδονίας και την επόμενη εβδομάδα αναμένεται να υπογραφεί από τον Υπουργό Περιβάλλοντος.\nΘα ακολουθήσει η ένταξη του έργου στο ΕΣΠΑ με το ποσό των 170 εκ € συν 30 εκ € για τις απαλλοτριώσεις.\nΠιθανός χρόνος δημοπράτησης του έργου είναι το πρώτο τρίμηνο του 2012, ενώ συνολικός χρόνος ολοκλήρωσης του από την ημέρα της υπογραφής της σύμβασης είναι 2 με 2,5 έτη, λόγω των ιδιαιτεροτήτων κατασκευής του έργου σε αστικό περιβάλλον και της ανάγκη διατήρησης της κυκλοφορίας κατά την φάση κατασκευής του έργου».\nΟ κ. Μαγκριώτης στο τέλος της παρέμβασής του, ευχαρίστησε τους Δημάρχους, τα Δημοτικά Συμβούλια και τις τεχνικές υπηρεσίες των Δήμων Κορδελιού- Ευόσμου και Παύλου Μελά, καθώς και τους φορείς της περιοχής για την πολύ καλή και στενή συνεργασία που είχαν μέχρι τώρα.


Arte, poesia e musica: «Θεός θα πει να κυνηγάς Θεό στον αδειανό αγέρα»\n«Θεός θα πει να κυνηγάς Θεό στον αδειανό αγέρα»\nΦυσάει απόψε ο καιρός\nΕνας αγέρας δυνατός μαστιγώνει την πόλη απο το πρωί, όλα υποκλίνονται στο πέρασμα του. Το τραγούδι του αργόσυρτο, λυγμικό. Ισως όμως, να 'ναι ο λυγμός της νύχτας πίσω απο τα κλειστά παραθυρόφυλλα, για όλους εκείνους που δεν μπόρεσαν ερωτικά να ταξιδέψουν.\nΣαν φύλλο μετέωρο η ψυχή θροΐζει αγάπης προσευχές. Γιατί όπως αναφέρει ο Νίκος Καζαντζάκης στην ''Οδύσσεια'', «Θεός θα πει να κυνηγάς Θεό στον αδειανό αγέρα».\nΑναρτήθηκε από Maria Lampraki στις 9:09 μ.μ.\nΕτικέτες «Θεός θα πει να κυνηγάς Θεό στον αδειανό αγέρα».


ΚΑΤΑΝΑΛΩΣΕΙΣ ΟΙΚΙΑΚΩΝ ΣΥΣΚΕΥΩΝ\nΛΑΜΠΤΗΡΑΣ ΦΘΟΡΙΣΜΟΥ ΛΑΜΠΤΗΡΑΣ ΚΟΙΝΟΣ\nΛΑΜΠΤΗΡΕΣ ΛΕΙΤΟΥΡΓΙΑ ΙΣΧΥΣ ΚΑΤΑΝΑΛΩΣΗ ΚΟΣΤΟΣ\nW KWh (euro)\nΚοινός 100W 1 ώρα 100 0,10 0,01\nΚοινός 60W 1 ώρα 60 0,06 0,006\nκατανάλωσης 20W 1 ώρα 20 0,02 0,002\nΣΥΣΚΕΥΗ ΛΕΙΤΟΥΡΓΙA ΙΣΧΥΣ ΚΑΤΑΝΑΛΩΣΗ ΚΟΣΤΟΣ\nW / Kwh/ euro\nΗλεκτρικό 1 ώρα 2000 2 0,2\n(θέρμανση 9000 Btu) 1 ώρα 1000 1 0,1\n(με αντλία θερμότητας.)\nW/ Kwh /euro\nΑνεμιστήρας οροφής 1 ώρα 150 0,15 0,014\nΑνεμιστήρας δαπέδου 1 ώρα 60 0,06 0,006\n(ψύξη 9000 Btu) 1 ώρα 1000 1 0,11σε χώρο 15 τ.μ.\nΣΥΣΚΕΥΗ ΛΕΙΤΟΥΡΓΙΑ ΙΣΧΥΣ ΚΑΤΑΝΑΛΩΣΗ ΚΟΣΤΟΣ\nW /KWh /euro\nΜεγάλο μάτι 1 ώρα 2000 2,00 0,2\nΜεσαίο μάτι 1 ώρα 1500 1,50 0,15\nΜεσαίο μάτι 1 φαγητό για 4 άτομα 1500 1,80 0,18\nΦούρνος απλός ψητό 1,8 κιλά 2700 3,23 0,323\nΦούρνος απλός 1 κέικ (50 λεπτά) 2700 2,25 0,225\nΦούρνος μικροκυμάτων 5 λεπτά 800 0,06 0,006\nΦούρνος μικροκυμάτων 5 λεπτά 360 0,03 0,003\nΘερμοσίφωνας 10 Λίτρων 50 °C 2000 0,33 0,033\nΘερμοσίφωνας 80 Λίτρων 50 °C 4000 2,6 0,26\n1. Το ψυγείο καταναλώνει αρκετό ρεύμα γιατί λειτουργεί όλο το 24ωρο. Γι αυτό η εξοικονόμηση αρχίζει με την αγορά του:\n• Επιλέξτε το κατάλληλο για τις ανάγκες σας μέγεθος.\n• Συγκρίνετε την κατανάλωση ρεύματος, γιατί υπάρχουν μεγάλες διαφορές από συσκευή σε συσκευή.\nΣΥΣΚΕΥΗ ΛΕΙΤΟΥΡΓΙΑ ΙΣΧΥΣ ΚΑΤΑΝΑΛΩΣΗ ΚΟΣΤΟΣ/24h\nW KWh euro\nΨυγείο χωρίς κατάψυξη 24 ώρες 90 0,30 0,03\nΨυγείο με κατάψυξη 131 λίτρων 24 ώρες 90 0,50 0,05\nΚαταψύκτης 228 λίτρων 24 ώρες 110 1,05 0,11\nW /KWh/ euro\nΠλυντήριο ρούχων 95° C / 5κ. ρούχα 2800 1,80 0,18\nΠλυντήριο ρούχων 60° C / 5κ. ρούχα 2800 1,40 0,14\nΠλυντήριο ρούχων 40° C / 5κ. ρούχα 2800 0,50 0,05\nΠλυντήριο ρούχων 60° C / 5κ. ρούχα 2800 1,30 0,13\nW/ KWh/ euro\nΠλυντήριο πιάτων μεγάλο 65 °C / γεμάτο 3200 1,60 0,16\nΠλυντήριο πιάτων μεγάλο 55 °C / γεμάτο 3200 1,30 0,13\nΠλυντήριο πιάτων μεγάλο 40 °C / γεμάτο 3200 0,50 0,05\nΠλυντήριο πιάτων μεγάλο 55 °C / γεμάτο 3200 0,80 0,08\n1. Πριν αγοράσετε μια συσκευή ενημερωθείτε για την κατανάλωση της σε ρεύμα δεδομένου ότι υπάρχουν διαφορές από συσκευή σε συσκευή (ακόμη και στη λειτουργία αναμονής).\nΣΥΣΚΕΥΗ ΛΕΙΤΟΥΡΓΙΑ ΙΣΧΥΣ ΚΟΣΤΟΣ/ΩΡΑ\nΗλεκτρικό σίδερο 1 ώρα 1000 0,1\nΗλεκτρική σκούπα 1 ώρα 1000 0,1\nΦριτέζα 25 λεπτά 1600 0,067\nΚαφετιέρα 10 λεπτά 900 0,015\nΜίξερ 1 γλυκό (3 λεπτά) 180 0,001\nΤηλεόραση (έγχρωμη 1 ώρα 41 0,004\nΑναμονή τηλεόρασης 1 ώρα 8 0,001\nΒίντεο 1 ώρα 33 0,003\nΣτερεοφωνικό 1 ώρα 30 0,003\nΗ/Υ (PC) 1 ώρα 250 0,025\nσυνδρομητικής τηλεόρασης 1 ώρα 15 0,002


Γιώργος Κωνσταντίνου: Η ανατριχιαστική εμπειρία μετά το θάνατο της μητέρας του (VIDEO)\nΈνα ανατριχιαστικό περιστατικό μετά το θάνατο της μητέρας του, εκμυστηρεύτηκε στο Πρωινό του ΑΝΤ1 ο Γιώργο Κωνσταντίνου.\n«Ήταν η πιο άσχημη στιγμή της ζωής μου όταν έχασα τη μητέρα μου. Είδα ένα όνειρο ότι ήμασταν αλυσοδεμένοι σε ένα κρεβάτι οι δυο μας, εγώ και η μητέρα μου και με κοίταξε με ένα χαμόγελο πονεμένο και αγάπης και έσκυψε και με φίλησε, σαν να ζητούσε κάτι. Σαν μια παράκληση.\nΠήγαμε στη Θεσσαλονίκη να παίξουμε με τον θίασο και εκεί συνάντησα την ξαδέλφη μου πρώτη και μου λέει πάω και κάνω τραπεζάκι. Λέω τι είναι αυτό; Λέει μαζευόμαστε και καλούμε πνεύματα. Θα πάω απόψε και θα καλέσω τη θεία. Έρχεται την άλλη μέρα και μου λέει καλέσαμε τη θεία και μου είπε «Γιατί την κρατάς αλυσοδεμένη εδώ; Θέλει να φύγει.» Έπαθα σοκ. Δεν της το είχα πει αυτό το πράγμα. Κι εκεί κάτι έκανε ένα κρακ και έσπασε. Δηλαδή κάτι κόπηκε, κάτι έγινε πιο απαλό από μέσα μου. Κάτι έφυγε ένα βάρος και μέχρι να γυρίσουμε είχα γίνει όλα πιο μαλακά, υπέφερα λιγότερο. Άρχισε να γίνεται μια ανάμνηση και έτσι προχώρησα», περιέγραψε ο γνωστός ηθοποιός.